sagorsarker/bangla-wikipedia huggingface dataset:
স্টোরি মাসগ্রেভ

ফ্র্যাঙ্কলিন স্টোরি মুসগ্রেভ (জন্ম ১৯ আগস্ট, ১৯৩৫) একজন মার্কিন চিকিৎসক এবং একজন অবসরপ্রাপ্ত নাসা মহাকাশচারী। তিনি একজন জনসম্মুখে বক্তৃতাদানকারী এবং ক্যালিফোর্নিয়ায় ডিজনির ইমেজিনিয়ারিং গ্রুপ এবং অ্যাপ্লায়েড মাইন্ডস উভয়ের পরামর্শক। ১৯৯৬ সালে, তিনি ছয়টি মহাকাশ ফ্লাইটে উড়ে যাওয়া মাত্র দ্বিতীয় মহাকাশচারী হয়েছিলেন এবং তিনি ছয়টি একাডেমিক ডিগ্রি সহ সবচেয়ে আনুষ্ঠানিকভাবে শিক্ষিত মহাকাশচারী। মুসগ্রেভই একমাত্র মহাকাশচারী যিনি পাঁচটি স্পেস শাটলে চড়ে উড়েছেন।
মাসগ্রেভের জন্ম ম্যাসাচুসেটসের বোস্টনে।
মাসগ্রেভ ১৯৫৮ সালে নিউইয়র্কের সিরাকিউস বিশ্ববিদ্যালয় থেকে গণিত ও পরিসংখ্যানে ব্যাচেলর অব সায়েন্স ডিগ্রি অর্জন করেন। ১৯৫৯ সালে ইউনিভার্সিটি অব ক্যালিফোর্নিয়া অ্যাট লস অ্যাঞ্জেলস থেকে অপারেশন্স অ্যানালাইসিস ও কম্পিউটার প্রোগ্রামিংয়ে এমবিএ ডিগ্রি অর্জন করেন। ১৯৬০ সালে ম্যারিয়েটা কলেজ থেকে রসায়নে ব্যাচেলর অব আর্টস ডিগ্রি অর্জন করেন। ১৯৬৪ সালে কলম্বিয়া ইউনিভার্সিটি কলেজ অব ফিজিশিয়ান অ্যান্ড সার্জন থেকে এমডি (ডক্টর অব মেডিসিন) ডিগ্রি অর্জন করেন। ১৯৬৬ সালে ইউনিভার্সিটি অব কেন্টাকি থেকে শারীরতত্ত্ববিদ্যা ও বায়োফিজিকসে মাস্টার্স করেন। ১৯৮৭ সালে ইউনিভার্সিটি অব হিউস্টন থেকে সাহিত্যের ওপর মাস্টার্স করেন।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ১০০০০ মিটার

২০০৮ অলিম্পিক গেমসে পুরুষদের ১০০০০মিটার দৌড়ানোর প্রতিযোগিতা আগস্টের ১৭ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ২৭:৫০.০০সেকেন্ড (A মান) এবং ২৮:১০.০০সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে অলিম্পিক রেকর্ড গড়া হয়, সেটি নিচে দেওয়া হল।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
খুদির আগুনে

খুদির আগুনে (জন্ম ৫ই জানুয়ারি ১৯৮১ সোক এল তেমিরে) একজন আলজেরীয় দূরপাল্লার দৌড়বীর। তার পছন্দের বিভাগ হল, ৫০০০মিটার।
হোমারে সাওয়া

হোমারে সাওয়া (জন্মঃ ৬ সেপ্টেম্বর, ১৯৭৮) জাপানের শীর্ষস্থানীয় ও অত্যন্ত জনপ্রিয় প্রমিলা ফুটবল খেলোয়াড়। তিনি বর্তমানে প্রথম বিভাগ ন্যাডেশিকো ফুটবল লীগ যা এল.লীগ নামে পরিচিত, আইন্যাক কোবে লিওনেসা দলের খেলোয়াড়।
পশ্চিম টোকিও'র ফুকুতে জন্মগ্রহণকারী হোমেরা সাওয়া দীর্ঘদিন যাবৎ জাপানের সবচেয়ে সেরা মহিলা খেলোয়াড় হিসেবে বিবেচিত হয়ে আসছেন। তিনি "এল.লীগ" নামে পরিচিত জাপানের শীর্ষস্থানীয় ঘরোয়া প্রতিযোগীতায় মাত্র ১২ বছর বয়সে অংশগ্রহণ করেন। এরপর থেকেই ধারাবাহিকভাবে জাপানের জাতীয় মহিলা ফুটবল দলে খেলতে থাকেন।
১৯৯৬, ২০০৪ এবং ২০০৮ সালের গ্রীষ্মকালীন অলিম্পিক প্রতিযোগিতায় অংশ নেন। তার পক্ষ থেকে ১৭৩টি ফুটবল খেলায় অংশগ্রহণ করা একটি জাপানী রেকর্ড। ৮০টি আন্তর্জাতিক গোল করেন। ১৫ বছর বয়সে ৬ ডিসেম্বর, ১৯৯৩ সালে জাপানের পক্ষে আন্তর্জাতিক ফুটবল প্রতিযোগিতায় অভিষিক্ত হন। ফিলিপাইনের বিরুদ্ধে অনুষ্ঠিত ঐ খেলায় চার গোল করে দলকে দারুণ জয় এনে দেন তিনি।
গত ৫টি ফিফা মহিলা বিশ্বকাপ ফুটবল প্রতিযোগিতায় অংশ নেন হোমারে সাওয়া। জার্মানীতে অনুষ্ঠিত ২০১১ সালে ফিফা মহিলা বিশ্বকাপের গ্রুপ পর্যায়ে মেক্সিকো জাতীয় মহিলা ফুটবল দলের বিরুদ্ধে হ্যাট্রিক করা ছিল অন্যতম। ঐ প্রতিযোগিতায় সাওয়া অধিনায়ক হিসেবে ফিফা মহিলা বিশ্বকাপ ট্রফি জয় করেন। পাশাপাশি ৫ গোল করে গোল্ডেন বুট এবং প্রতিযোগিতার সেরা খেলোয়াড় হিসেবে গোল্ডেন বল জয় করেন।
ফ্রাঙ্কফুর্টে অনুষ্ঠিত চূড়ান্ত খেলায় জাপান জাতীয় মহিলা ফুটবল দলের প্রতিপক্ষ ছিল যুক্তরাষ্ট্র জাতীয় মহিলা ফুটবল দল। পিছিয়ে পড়া অবস্থায় ১১৭তম মিনিটে সাওয়া'র গোলে জাপান ২-২ গোলে খেলায় ফিরে আসে। পরবর্তীতে টাইব্রেকারে পেনাল্টি শ্যুটআউটের মাধ্যমে ৩-১ ব্যবধানে যুক্তরাষ্ট্র দলকে হারিয়ে প্রথমবারের মতো ফিফা মহিলা বিশ্বকাপ ফুটবল প্রতিযোগিতায় জয়ী হয় দলটি।
২০০৪ সালে এশিয়ান ফুটবল কনফেডারেশন বা এএফসি'র পক্ষ থেকে তাকে "বছরের সেরা মহিলা খেলোয়াড়" হিসেবে পুরস্কৃত করা হয়। ৯ জানুয়ারি, ২০১২ সালে হোমারে সাওয়া ফিফা বালোঁ দ’অর, ২০১১ খেতাবে ভূষিত হন। সুইজারল্যান্ডের জুরিখে ফিফা কর্তৃক তাকে "বছরের সেরা খেলোয়াড়" হিসেবে মনোনীত করে।
পাকিস্তানের গভর্নর-জেনারেল

পাকিস্তানের গভর্নর-জেনারেল হল একটি পদমর্যাদা। ১৯৪৭ সালে দেশটির স্বাধীনতার পর থেকে সম্রাটের প্রতিনিধিদের ক্ষেত্রে ব্যবহার করা হয়ে থাকে। ১৯৫৬ সালে পাকিস্তানকে প্রজাতন্ত্র ঘোষণা করা হয়। এর মাধ্যমে ব্রিটিশ রাজতন্ত্রের অবসান ঘটে এবং একই সাথে গভর্নর জেনারেল পদটি বিলুপ্ত করা হয়।
মালিক গোলাম মুহাম্মদ

মালিক গোলাম মুহাম্মদ (পাঞ্জাবি, পাশতু, ) ছিলেন পাকিস্তানের তৃতীয় গভর্ণর জেনারেল। তিনি ১৯৫১ থেকে ১৯৫৫ সাল পর্যন্ত এই দায়িত্ব পালন করেন। তার অবসর গ্রহণের কিছুদিন পরই ১৯৫৬ সালে তিনি মৃত্যুবরণ করেন।
১৯৫১ সালের শুরুর দিকে প্রধানমন্ত্রী লিয়াকত আলী খান অর্থমন্ত্রী মুহাম্মদের স্বাস্থ্যের অবস্থার ক্রমাগত অবনতির কারণে তাকে অপসারণের সিদ্ধান্ত নিয়েছিলেন। তবে ১৯৫১ সালের অক্টোবর মাসে প্রধানমন্ত্রী লিয়াকাত আলী খানের হত্যার কারণে এই সিদ্ধান্ত বাস্তবায়ন করা হয়নি। ১৯৫১ সালের ১৭ই অক্টোবর তারিখে খাজা নাজিমুদ্দিন নিজেকে প্রধানমন্ত্রী হিসেবে সফল হওয়ার জন্য মনোনীত করেন এবং এর ফলে তিনি পাকিস্তানের গভর্নর-জেনারেল পদে পদত্যাগ করেন এবং রাজা ষষ্ঠ জর্জকে সুপারিশ করেন যে তিনি মুহাম্মদকে গভর্নর-জেনারেল হিসেবে নিয়োগ দিতে পারেন।
বেদান্ত কেশরী

বেদান্ত কেশরী বা ব্রহ্মবাদিন্‌ হল ধর্ম ও সংস্কৃতি-বিষয়ক ইংরেজি পত্রিকা। রামকৃষ্ণ মঠ, চেন্নাই ১৮৯৫ সাল থেকে নিয়মিত এই পত্রিকাটি প্রকাশ করে আসছে।
স্বামী বিবেকানন্দের অনুপ্রেরণায় মাদ্রাজে তার শিষ্য জি. ভেঙ্কটরঙ্গ রাও, এম. সি. নানজুন্দা রাও ও আলাসিঙ্গা পেরুমাল ১৮৯৫ সালের ১৪ সেপ্টেম্বর "ব্রহ্মবাদিন্‌" নামে একটি মাসিক পত্রিকা প্রকাশ করেন। ১৪ বছর এই পত্রিকা নিয়মিত প্রকাশিত হয়। ১৯০৯ সালে আলাসিঙ্গা এই পত্রিকা থেকে সরে আসেন। এই সময় থেকে ১৯১৪ পর্যন্ত পত্রিকাটির প্রকাশনা অনিময়িত হয়ে পড়ে। ১৯১৪ সালের মার্চ-এপ্রিলে "ব্রহ্মবাদিন্‌"-এর শেষ সংখ্যাটি বের হয়। অনতিকাল পরেই, মাদ্রাজের রামকৃষ্ণ মিশন "বেদান্ত কেশরী" নাম দিয়ে পত্রিকাটি পুনরায় প্রকাশ করেন। এরপর থেকে এটি নিয়মিত প্রকাশিত হয়ে আসছে।
এইচটিসি

এইচটিসি কর্পোরেশন বা হাই টেক কম্পিউটার কর্পোরেশন () () তাইওয়ানের একটি প্রযুক্তি পণ্য নির্মাতা প্রতিষ্ঠান। প্রতিষ্ঠানটি স্মার্টফোন ও ট্যাবলেট পিসি প্রস্তুত করে থাকে। প্রতিষ্ঠানটি উইন্ডোজ ও অ্যান্ড্রয়েড অপারেটিং সিস্টেমে চলার উপযোগী হ্যান্ডসেট প্রস্তুত করে থাকে।
এইচটিসি ১৯৯৭ সালে প্রতিষ্ঠিত হয়। প্রতিষ্ঠানটি শুরুর দিকে নোটবুক কম্পিউটার প্রস্তুত করতো। উইন্ডোজ অপারেটিং সিস্টেমে চলা প্রথম ফোনটি এইচটিসি প্রস্তুত করে, ২০০২ সালে।
মতিউর রহমান পানু

মতিউর রহমান পানু (৩১ ডিসেম্বর, ১৯৩৯ - ২৪ মার্চ ২০২০) তিনি বাংলাদেশের একজন চলচ্চিত্র পরিচালক ও চলচ্চিত্র প্রযোজক। তিনি ১৯৬৪ সালে প্রথমে সহকারী পরিচালক হিসেবে কাজ শুরু করেন। ১৯৭৯ সালে তিনি "হারানো মানিক" ছবিটি পরিচালনা করে পরিচালক হিসেবে আত্মপ্রকাশ করেন।
তিনি ১৯৯০-১৯৯১ সালে ভারতের কলকাতায় "বেদের মেয়ে জোসনা" ছবিটি নির্মাণ করেন। ২০০২ সালের শেষ দিকে এসে বাংলাদেশ-ভারত যৌথ প্রযোজনায় নির্মিত "মনের মাঝে তুমি" অন্যতম সেরা ছবি । ২০০৫ সালে সালাউদ্দিন লাভলু পরিচালিত "মোল্লা বাড়ীর বউ" ছবিটিও তিনি প্রযোজনা করেন।
"মতিউর রহমান পানু" ১৯৩৯ সালের ৩১ ডিসেম্বর বগুড়া সদর-এ জন্ম গ্রহণ করেন। বেড়ে উঠা বগুড়াতেই, তিনি ১৯৬২ সালে "বগুড়া সেন্ট্রাল হাই স্কুল" থেকে এসএসসি পাশ করেন এবং কিছু দিন পর বগুড়া জেলা থেকে ঢাকা চলে আসেন। ১৯৬৪ সালে তিনি "বাংলাদেশ চলচ্চিত্র উন্নয়ন কর্পোরেশন (বিএফডিসি)"তে পা রাখেন। প্রথমে তিনি কয়েকজন গুনি চলচ্চিত্র পরিচালকের সহকারী হিসেবে কাজ করেন, এঁদের মধ্যে দারাশিকো, সৈয়দ আউয়াল ও আকবর কবির পিন্টু। তিনি প্রধানত পরিচালক বাবুল চৌধুরী'র সহকারী হিসেবেই বেশি কাজ করেছেন যেমন- "আঁকাবাঁকা", "টাকা আনা পাই", "প্রতিশোধ"সহ বেশ কয়েকটি ছবির। ১৯৭৯ সালে তিনি "হারানো মানিক" নামের এই ছবি পরিচালনা করে পরিচালক হিসেবে আত্মপ্রকাশ করেন।
১৯৯০-১৯৯১ সালের দিকে তিনি ভারতের কলকাতায় অঞ্জু ঘোষ এবং চিরঞ্জীতকে দিয়ে নির্মাণ করেন বেদের মেয়ে জোসনা এর মাঝের বছর গুলোতে তিনি বেশ কয়েকটি ছবি নির্মাণ করেন এগুলো হলো- "আপন ভাই", "নাগ মহল", "নির্দোষ", "সাহস", "মান মর্যাদা", "নির্যাতন" ও "সাথী"।
২০০২ সালের শেষের দিকে তিনি বাংলাদেশ-ভারত যৌথ প্রযোজনায় রিয়াজ-পূর্ণিমা জুটিকে নিয়ে নির্মাণ করেন বহুল আলোচিত ও ব্যবসা সফল ছবি মনের মাঝে তুমি। ২০০৩ সালেও তিনি বাংলাদেশ-ভারত যৌথ প্রযোজনায় নির্মাণ করেন নসিমন নামে (বাংলাদেশে) ও বৌমার বনবাস নামে (ভারতে), এটিতে রিয়াজের বিপরীতে নাম ভূমিকায় ছিলেন শাবনূর।
এরপর তিনি আর কোনো চলচ্চিত্র পরিচালনা থেকে চলে এসেছেন চলচ্চিত্র প্রযোজনায়। ২০০৫ সালে তিনি জনপ্রিয় টিভি ধারাবাহিক নির্মাতা সালাউদ্দিন লাভলু পরিচালিত মোল্লা বাড়ীর বউ ছবিটি প্রযোজনা করেন। ২০০৭ সালের শেষর দিকে আজিজুর রহমান পরিচালিত ডাক্তার বাড়ী এবং সর্বশেষ ওরে সাম্পানওয়ালা ছবিটি প্রযোজনা করেন।
২০২০ সালের ২৪ মার্চ মঙ্গলবার রাতে উত্তরার নিজ বাসায় তিনি মৃত্যুবরণ করেন। বার্ধক্যজনিত নানা রোগে ভুগছিলেন তিনি।
জুলিয়ান বার্নস

জুলিয়ান প্যাট্রিক বার্নস () (জন্ম: ১৯শে জানুয়ারি, ১৯৪৬) বিংশ শতাব্দীর শেষপাদে আবির্ভূত একজন ব্রিট্রিশ ঔপন্যাসিক। তিনি ২০১১ সালে বুকার পুরস্কার লাভ করেন। "দ্য সেন্স অব অ্যান এন্ডিং" () শিরোনামীয় উপন্যাসের জন্য তাকে এ পুরস্কার প্রদান করা হয়। এর আগেও তিনি "ফ্লোবের্স প্যারট", "ইংল্যান্ড, ইংল্যান্ড", ও "আর্থার অ্যান্ড জর্জ" বইয়ের জন্য তিনবার এ পুরস্কারের জন্য বিবেচতি হয়েছিলেন। এছাড়াও তিনি ড্যান কাভানা ছদ্মনামে অপরাধ কল্পকাহিনী লিখেন।
২০০৪ সালে তিনি অর্দ্র দে আর্ত এ দে লেত্র'র কমান্দোর উপাধিতে ভূষিত হন। এছাড়া তিনি সমারসেট মম পুরস্কার ও জেফ্রি ফেবার মেমোরিয়াল পুরস্কার লাভ করেন। ২০২১ সালে তিনি জেরুসালেম পুরস্কার লাভ করেন।
২০০৮ গ্রীষ্মকালীন অলিম্পিকে মল্লক্রীড়া – মহিলাদের ১০০০০ মিটার

২০০৮ অলিম্পিক গেমসে মহিলাদের ১০০০০মিটার দৌড়ানোর প্রতিযোগিতা আগস্টের ১৫ তারিখে অনুষ্ঠিত হয় বেইজিং ন্যাশনাল স্টেডিয়ামে। ২৯:৫৪.৬৬সেকেন্ড সময়ে নতুন আলিম্পিক রেকর্ড করে ইথিওপিয়ার তিরুনেশ দিবাবা জয়ী হন।
যোগ্যতানির্ণায়ক মাপকাঠি ছিল ৩১:৪৫.০০সেকেন্ড (A মান) এবং ৩২:২০.০০সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে অলিম্পিক রেকর্ড গড়া হয়, সেটি নিচে দেওয়া হল।
তিরুনেশ দিবাবা ওএলভান আবেলিগিসে উভয়েই আগের অলিম্পিক রেকর্ডের থেকে কম সময় করেন, যা ১০০০০মিটারে সর্বকালের, যথাক্রমে, দ্বিতীয় ও তৃতীয় সেরা সময়।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
পশ্চিমবঙ্গের সংরক্ষিত অঞ্চলের তালিকা

পশ্চিমবঙ্গের সংরক্ষিত অঞ্চল রাজ্যের মোট আয়তনের ৪ শতাংশ স্থান অধিকার করে আছে। পশ্চিমবঙ্গের বনাঞ্চল রাজ্যের মোট ভৌগোলিক আয়তনের মাত্র ১৪ শতাংশ; যা জাতীয় গড় ২৩ শতাংশের বেশ কম। সুন্দরবন বিশ্বের বৃহত্তম ম্যানগ্রোভ অরণ্য সুন্দরবনের একাংশ পশ্চিমবঙ্গের দক্ষিণভাগে অবস্থিত।
পশ্চিমবঙ্গে মোট ছয়টি জাতীয় উদ্যান ও পনেরোটি বন্যপ্রাণী অভয়ারণ্য রয়েছে।
পশ্চিমবঙ্গের সংরক্ষিত অঞ্চলগুলিতে প্রাপ্ত বন্যপ্রাণীদের মধ্যে উল্লেখযোগ্য: ভারতীয় গণ্ডার, ভারতীয় হাতি, হরিণ, চিতাবাঘ, গৌর,ও কুমির। এখানে প্রচুর পাখিও দেখা যায়। শীতকালে পরিযায়ী পাখিরা রাজ্যে ভিড় জমায়। সিঙ্গালীলা জাতীয় উদ্যানের মতো একটি উচ্চে অবস্থিত বনাঞ্চলে মায়া হরিণ, রেড পান্ডা, চিঙ্কারা, তাকিন, সেরো, বনরুই, মিনিভেট ও কালো মথুরা দেখা যায়। সুন্দরবনের বেঙ্গল টাইগার সহ গাঙ্গেয় নদী ডলফিন, নদী কচ্ছপ, স্বাদুজলের কুমির ও নোনা জলের কুমির পশ্চিমবঙ্গে প্রাপ্ত লুপ্তপ্রায় প্রজাতির জীবের অন্যতম। ম্যানগ্রোভ অরণ্য একটি স্বাভাবিক মৎস্য বিচরণ ক্ষেত্র, এখানে বঙ্গোপসাগরের সামুদ্রিক মাছেরাও বিচরণ করে।
উদ্ভিজ্জভৌগোলিক দৃষ্টিকোণ থেকে দক্ষিণবঙ্গকে দুই ভাগে ভাগ করা যায়: গাঙ্গেয় সমভূমি ও সমুদ্রতটবর্তী ম্যানগ্রোভ বনাঞ্চল সুন্দরবন। গাঙ্গেয় সমভূমির পলল মৃত্তিকা ও যথেচ্ছ বৃষ্টিপাতের কারণে এই অঞ্চল যথেষ্ট উর্বর। রাজ্যের দক্ষিণ-পশ্চিমাঞ্চলের উদ্ভিজ্জপ্রকৃতি পার্শ্ববর্তী ঝাড়খণ্ড রাজ্যের ছোটোনাগপুর মালভূমির সমরূপ। প্রধান বাণিজ্যিক উদ্ভিদ হল শাল ("Shorea robusta")। পূর্ব মেদিনীপুর জেলার উপকূলবর্তী অঞ্চলে উপকূলীয় উদ্ভিজ্জ লক্ষিত হয়। এখানকার প্রধান উদ্ভিদ ক্যাসুরিনা বা ঝাউগাছ। সুন্দরবনের সর্বাপেক্ষা মূল্যবান গাছ হল সুন্দরী ("Heritiera fomes"), এই গাছের নামানুসারেই উক্ত বনাঞ্চলের নামকরণ। উত্তরবঙ্গের উদ্ভিজ্জ প্রকৃতি ভূমির উচ্চতা ও বৃষ্টিপাতের উপর নির্ভরশীল। উদাহরণস্বরূপ, হিমালয়ের পাদদেশে ডুয়ার্স অঞ্চলে শাল ও অন্যান্য ক্রান্তীয় চিরহরিৎ বৃক্ষের ঘন বন দেখা যায়। ১০০০ মিটার ও তদুর্ধ উচ্চতায় উপক্রান্তীয় শ্রেণির বৃক্ষ লক্ষিত হয়। ১৫০০ মিটারেরও অধিক উচ্চতায় অবস্থিত দার্জিলিঙে ওক, কনিফার ও রডোডেনড্রন প্রভৃতি উদ্ভিদ দেখা যায়।
বাইক্কা বিল

বাইক্কা বিল, ঢাকা থেকে ২০০ কিলোমিটার উত্তর-পূর্বে মৌলভীবাজার জেলার প্রখ্যাত চা-সমৃদ্ধ শহর শ্রীমঙ্গলের হাইল হাওড়ের পূর্বদিকের প্রায় ১০০ হেক্টর আয়তনের একটি জলাভূমির নাম। ১ জুলাই ২০০৩ তারিখে বাংলাদেশের ভূমি মন্ত্রণালয় এই বিলটিকে মৎস্য সম্পদের একটি অভয়াশ্রম হিসেবে সংরক্ষণের সিদ্ধান্ত নেয়। আইড়, কই, মেনি, ফলি, পাবদাসহ আরো অনেক প্রজাতির মাছ এখানে বংশবৃদ্ধি করে পুরো হাওড়ে ছড়িয়ে পড়ে। এই বিল মাছের জন্যেই শুধু নয়, পাখি এবং অন্যান্য অনেক প্রাণীর জন্যও একটি চমৎকার নিরাপদ আবাসস্থল। এটি একটি নয়নাভিরাম জলাভূমি যেখানে হাজারো শাপলা আর পদ্ম ফুল ফোটে। এছাড়া এই বিলের বুনো বাসিন্দা আর শীতে আগত পরিযায়ী পাখিদের ভালোভাবে দেখার জন্য তৈরি করা হয়েছে একটি পর্যবেক্ষণ টাওয়ার।
বিলের কিনারে ফোটে হাজারো পানা, শাপলা আর পদ্মফুল। বিলের পানিতে সকাল-সন্ধ্যা চলে রঙিন ফড়িংয়ের বিরতিহীন ওড়াওড়ি। বৃষ্টিহীন উষ্ণদিনে বিলের ফুলের পাশে আসে আরো একদল পতঙ্গপ্রজাতি। প্রকৃতিপ্রেমীর চোখে পাখিই এই অভয়াশ্রমের সেরা প্রাণী। শীত মৌসুমে এখানে আসে বিভিন্ন প্রজাতির পরিযায়ী পাখি। এই বিলের উল্লেখযোগ্য পাখি- পানকৌড়ি, কানিবক, ধলাবক, গোবক, ধুপনিবক, রাঙ্গাবক, দলপিপি, নেউপিপি, পান মুরগি, বেগুনি কালেম, কালোমাথা কাস্তেচরা, শঙ্খ চিল, পালাসী কুড়া ঈগল। শীতের অতিথি হয়ে এই বিলে আসে অনেক জাতের সৈকত পাখি। এদের মধ্যে গেওয়ালা বাটান, মেটেমাথা চিটি আর কালাপঙ্খ ঠেঙ্গী, ধলা বালিহাঁস, পাতি সরালী, রাজসরালী, মরচেরং, ভূতিহাঁস, গিরিয়াহাঁস, ল্যাঙ্গাহাঁস, গুটি ঈগল ।
বাইক্কা বিলে প্রতি বছর শীত মৌসুমে প্রচুর পরিযায়ী পাখির সমাগম ঘটে। ২০১১ খ্রিষ্টাব্দের এক গবেষণায় বাইক্কা বিলে ২০৩টি প্রকার পাখি শনাক্ত করা হয়েছে যার মধ্যে পরিযায়ী পাখি ১৫৩টি এবং স্থায়ী বসবাসকারী পাখি ৫০টি। বাইক্কা বিলকে সংরক্ষিত এলাকা ঘোষণা করায় পাখির সংখ্যা আগের বছরগুলোর তুলনায় এবার অনেক বেড়েছে। দেশীয় ও পরিযায়ী পাখির চলাচল, গতিবিধি, পর্যবক্ষেণ ও পাখির জীবনাচরণের বিভিন্ন বিষয়ে তথ্য সংগ্রহ এবং দীর্ঘমেয়াদি গবেষেণার জন্য পাখিদের পায়ে রিং পরানো হয়েছে। ২০১১ খ্রিষ্টাব্দে ৩১ প্রজাতির পাখির পায়ে শনাক্তকারী আংটি পরানো হয়েছে। এর মধ্যে রয়েছে ১৭ প্রজাতির পরিযায়ী পাখি এবং ১৪ প্রজাতির স্থায়ী বসবাসকারী পাখি। ২০১১ সালে নতুন ৪টি পরিযায়ী পাখির দেখা মিলেছে। বাংলাদেশ বার্ড ক্লাবের পাখি পর্যবেক্ষকদের মতে ওগুলেো হলো: ‘বড়ঠুঁটি নলফুটকি, ‘উদয়ী নলফুটকি’,’ বৈকাল ঝাড়ফুটকি’ ও ‘সাইক্সের ফুটকি’।
চিপ টেইলর

চিপ টেইলর () (জন্ম: ১ জানুয়ারি, ১৯৪০) নিউ ইয়র্ক সিটি শহরে। টেইলরের ভাই অভিনেতা জন ভইট, এবং ভূ-তাত্তিক ব্যারি ভইট। তিনি অভিনেত্রী অ্যাঞ্জেলিনা জোলি ও জেমস হ্যাভেনের চাচা।
জেমস হ্যাভেন

জেমস হ্যাভেন () (জন্ম: ১১ মে, ১৯৭৩) একজন মার্কিন অভিনেতা ও চলচ্চিত্র প্রযোজক। তার জন্মনাম জেমস হ্যাভেন ভইট। তার বাবা জন ভইট ও মায়ের নাম মার্শেলিন বার্ট্রান্ড। হ্যাভেনের বোন অ্যাঞ্জেলিনা জোলিও একজন হলিউড অভিনেত্রী।
জেমস হ্যাভেনের জন্ম লস অ্যাঞ্জেলস, ক্যালিফোর্নিয়ায়। তার মা মার্শেলিন বার্ট্রান্ড ও বাবা জন ভইট। তার একটি বোন আছে, যাঁর নাম অ্যাঞ্জেলিনা জোলি। তিনি মার্কিন সঙ্গীতব্যক্তিত্ব চিপ টেইলরের ভ্রাতুষ্পুত্র। বাবার দিক থেকে তিনি স্লোভাক ও জার্মান বংশদ্ভূত, ও মায়ের দিক থেকে ফরাসি-কানাডীয় ও ইরোকুইশ বংশদ্ভূত। তার নামের শেষাংশের "ভইট"টি এসেছে বাবার মাধ্যমে এবং শব্দটি স্লোভাক।
২০০০ সালের ৭২তম একাডেমি পুরস্কার অনুষ্ঠানের পর জোলি ও হ্যাভেনের মধ্যে সম্পর্ক বিতর্কের সৃষ্টি করে। জোলির কথা, "আমি এখন আমার ভাইয়ের প্রেমে মজে আছি" এবং চুমু খাওয়া, এবং সে সময় পাশে থাকা ডোনাল্ড ট্রাম্প ও অন্যান্য প্রত্যক্ষদর্শীদের বর্ণনায় জোলি তার ভাইয়ের প্রতি মাত্রাতিরিক্তি উৎসাহ প্রকাশ পেয়েছিলো, যা ভাই-বোনের সম্পর্কের মধ্যে সচারচর দেখা যায় না। তাই গণমাধ্যমে প্রচারিত হয় যে, জোলির, তার ভাইয়ের সাথে যৌনসম্পর্ক বিদ্যমান। যদিও, তারা উভয়েই পরবর্তীকালে একটি সাক্ষাৎকারে ব্যাপারটি অস্বীকার ও অস্বীকৃতি ব্যাখ্যা করেন যে, তাদের মা-বাবার বিচ্ছেদের পর তারা পরস্পরের প্রতি খুব বেশি নির্ভরশীল হয়ে পড়েছিলেন, যার বহিঃপ্রকাশ-ই ছিলো ঐটা। জেমস হ্যাভেন পরবর্তীকালে জানান, তার বোন জোলির জন্ম দেওয়া প্রথম সন্তানের নামের "শিলোহ" অংশটি আসেলে তার প্রকৃত মধ্যনাম হওয়া কথা ছিলো, কিন্তু পরবর্তীকালে মা-বাবা "হ্যাভেন" রাখার ব্যাপারে সিদ্ধান্ত নেন, এবং "শিলোহ" নামটি হয় তার পারিবারিক ডাক নাম। ব্যক্তিগত ইচ্ছার ওপর ভিত্তি করে জেমস এখনো মাঝে মাঝে শিলোহ নামটি ব্যবহার করেন।
ফরাসি কানাডীয়

ফরাসি কানাডীয় (, ) একটি ফরাসি জাতিগোষ্ঠী যারা মূলত কানাডার নিউ ফ্রান্স অঞ্চলের বংশদ্ভূত। ১৭ শতকের শুরুর দিকে আমেরিকায় ফরাসি উপনিবেশের শুরুতে এই জনগোষ্ঠীর উৎপত্তি। এই জনগোষ্ঠী কানাডার সর্ববৃহৎ ফরাসিভাষী জনগোষ্ঠী এবং তাদের সেই সকল কানাডীয় বলেও অভিহিত করা হয় যাদের মাতৃভাষা ফরাসি।
১৮ শতকের মধ্যভাগে ফ্রেঞ্চ কানাডার উপনিবেশিত মানুষেরা উত্তর আমেরিকার বিভিন্ন স্থানে ছড়িয়ে পড়তে শুরু করে। এর মধ্যে আছে আলাবামা, লুইজিয়ানা, মিসিসিপি, মিজুরি, ইলিনয়, উইন্ডসর-ডিট্রয়েট অঞ্চল, এবং কানাডীয় প্রেইরি অঞ্চলে (প্রাথমিকভাবে যা দক্ষিণ ম্যানিটোবা নামে পরিচিত)। ১৮৪০ ও ১৯৩০-এর দশকের মাঝামাঝি সময়ে প্রায় ৯ লক্ষ ফরাসি কানাডীয় নিউ ইংল্যান্ডের অভিবাসন লাভ করে। তারা মূলত ম্যাসাচুসেটসের ফল রিভার, ও নিউ বেডফোর্ড শহরে বসবাস করা শুরু করে। একাডিয়ানসহ যারা যুক্তরাষ্ট্রে থেকে যায় তারাই পরবর্তীকালে ফরাসি কানাডীয়দের বৃহত্তম ভাগ ফ্র‍্যাঙ্কো-আমেরিকান হিসেবে আত্মপ্রকাশ করে। এই সময়গুলোতে অনেক ফরাসি কানাডীয় পূর্ব, উত্তর ও দক্ষিণ ওন্টারিওতে তাদের অবস্থান পরিবর্তন করে। তারাও বর্তমান ফ্র‍্যাঙ্কো-কানাডীয় সম্প্রদায়ের অংশ।
বেশিরভাগ ফরাসি কানাডীয় জাতিগোষ্ঠীর বিস্তার ঘটেছে কানাডার কুইবেক প্রদেশে। যদিও তারা নিজেদের কানাডীয় ফরাসি হিসেবে পরিচয় দেবার বদলে "কেবেকোয়া" নামে পরিচিয় দেয়।
চলচ্চিত্রে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার

চলচ্চিত্রে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা চলচ্চিত্র পার্শ্ব অভিনেত্রীর জন্য প্রদান করা হয়। ১৯৪৪ সাল থেকে এই চলচ্চিত্র পুরস্কার প্রদান করা হয়ে আসছে। শুরু থেকেই এই বিভাগে নামে পরিবর্তন দেখা গেছে; ২০০৫ সাল থেকে দাপ্তরিকভাবে এই বিভাগকে "চলচ্চিত্রে পার্শ্ব চরিত্রে অভিনেত্রীর শ্রেষ্ঠ অভিনয় পারদর্শিতা" নামে ডাকা হচ্ছে।
এই বিভাগে প্রথম পুরস্কার বিজয়ী কাটিনা পাক্সিনু, তিনি "ফর হুম দ্য বেল টোলস" (১৯৪৩) চলচ্চিত্রে অভিনয়ের জন্য এই বিভাগে প্রথম পুরস্কৃত হন। ছয়জন অভিনেত্রী এই পুরস্কার দুইবার করে লাভ করেছেন, তারা হলেন ক্যারেন ব্ল্যাক, রুথ গর্ডন, অ্যাঞ্জেলা ল্যান্সবারি, অ্যাগনেস মুরহেড, মেরিল স্ট্রিপ ও কেট উইন্সলেট। এই বিভাগে সাম্প্রতিক পুরস্কার বিজয়ী ডেভাইন জয় র‍্যান্ডলফ "দ্য হোল্ডওভারস" (২০২৩) চলচ্চিত্রে অভিনয়ের জন্য এই পুরস্কার লাভ করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেত্রীদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
 কেট উইন্সলেট শ্রেষ্ঠ অভিনেত্রী বিভাগে একাডেমি পুরস্কার লাভ করেন।
সীমিত ধারাবাহিক বা টেলিভিশন চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার

সীমিত ধারাবাহিক বা টেলিভিশন চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার হচ্ছে হলিউড ফরেন প্রেস অ্যাসোসিয়েশন কর্তৃক প্রদানকৃত একটি বার্ষিক টেলিভিশন পুরস্কার। সীমিত ধারাবাহিক বা টেলিভিশন চলচ্চিত্রে সেরা অভিনেত্রীকে সম্মাননা প্রদানের জন্য এই পুরস্কার প্রদান করা হয়। ৩৯তম গোল্ডেন গ্লোব আসরে প্রথম এই পুরস্কার প্রদান করা হয় এবং "ইস্ট অব ইডেন" মিনি ধারাবাহিকে অভিনয়ের জন্য পুরস্কার গ্রহীতা জেন সেমোর এই বিভাগে প্রথম পুরস্কার বিজয়ী। এই বিভাগ সৃষ্টির পূর্বে মিনি ধারাবাহিক বা টেলিভিশন চলচ্চিত্রের জন্য মূলত নাট্যধর্মী টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার বিভাগের সাথে প্রদান করা হত।
এই পুরস্কার প্রদান শুরুর পর থেকে এখন পর্যন্ত ৩৪ জন অভিনেত্রীকে এই পুরস্কার প্রদান করা হয়েছে। অ্যান-মার্গরেট, জুডি ডেভিস ও হেলেন মিরেন দুইবার করে এই পুরস্কার অর্জন করেছেন। জেসিকা ল্যাং সর্বোচ্চ আটবার এই বিভাগে মনোনয়ন লাভ করেছেন। "এসকেপ অ্যাট ড্যানমোরা" (২০১৮)-এ টিলি মিচেল চরিত্রে অভিনয় করা প্যাট্রিশিয়া আর্কেট এই বিভাগের বর্তমান বিজয়ী।
রজওয়েল, নিউ মেক্সিকো

রজওয়েল হলো আমেরিকার, নিউ মেক্সিকোর, চাভেস কাউন্টির একটি প্রধান শহর। এটি অ্যালবাকের্কির ৩০০ কি.মি. দক্ষিণ-পূর্ব অবস্থিত। শহরটি জনগণ হিসেবে নিউ মেক্সিকোতে পঞ্চম স্থানে আছে।
ওয়ান্টেড (২০০৮-এর চলচ্চিত্র)

ওয়ান্টেড () ২০০৮ সালে মুক্তিপ্রাপ্ত একটি মার্কিন চলচ্চিত্র। মূলত মার্ক মিলারের লেখা কমিক বই "ওয়ান্টেড"-এর ওপর ভিত্তি করে চলচ্চিত্রটি নির্মিত। এর পরিচালনায় ছিলেয় তিমুন বেকমামবেতভ, এবং শ্রেষ্ঠাংশে অভিনয় করেছেন, জেমস ম্যাকঅ্যাভয়, অ্যাঞ্জেলিনা জোলি, মরগ্যান ফ্রিম্যান, থমাস ক্রেটশ্চম্যান, টেরেন্স স্ট্যাম্প প্রমুখ। ছবিটিতে দেখা যায়, ওয়েসলি গিবসন একজন হতাশা চাকুরে যিনি একদিন আবিষ্কার করেন যে, তার বাবা একজন গোপন হত্যাকারী ছিলেন। এরপর বাবার পেশাকে অনুসরণ করে তিনিও একজন গোপন খুনী হিসেবে "দ্য ফ্র্যাটার্নিটি"-তে যোগদান ও কাজ করা শুরু করেন।
ছবিটির কাজ শুরু হয় এপ্রিল ২০০৭-এ। ইউরোপীয় দেশ চেক প্রজাতন্ত্রে ছবিটির মূল কাজ হয়, পরে আনুষঙ্গিক কাজগুলো হয় যুক্তরাষ্ট্রের শিকাগোতে। ২৫ জুন, ২০০৮, এবং ২৭ জুন, ২০০৮-এ চলচ্চিত্রটি যথাক্রমে যুক্তরাজ্য ও যুক্তরাষ্ট্রে মুক্তি পায়। ছবিটি সমালোচকদের দৃষ্টিতে ও ব্যবসায়িক, উভয় ক্ষেত্রেই সফলতা লাভ করে। ২০০৯ সালের ২২ জানুয়ারি ছবিটি একাডেমি পুরস্কারের জন্য মনোনয়ন লাভ করে। দুটি ক্ষেত্রের জন্য এটি মনোনীত হয়; একটি হচ্ছে, সেরা শব্দ সম্পাদনা ও অপরটি হচ্ছে সেরা শব্দ মিশ্রণ।
ছবিটি পরবর্তী ধারবাহিক পর্ব "ওয়ান্টেড ২"-এর চিত্রধারণের কাজ বর্তমানে চলমান।
আ মাইটি হার্ট (চলচ্চিত্র)

আ মাইটি হার্ট (), ২০০৭ সালে মুক্তিপ্রাপ্ত একটি জীবনীমূলক চলচ্চিত্র। মাইকেল উইন্টারবটম পরিচালিত এই ছবিটি মারিয়ানা পার্লের আত্মজীবনী "আ মাইটি হার্ট"-এর ওপর ভিত্তি করে। যদিও চলচ্চিত্রটি ব্যবসায়িকভাবে সফলতা অর্জনে ব্যর্থ, তবুও এটি সমালোচক, ও বোদ্ধা দর্শকদের দ্বারা প্রশংসিত হয়।
২২ জুন, ২০০৭-এ এটি সমগ্র উত্তর আমেরিকায় মুক্তি পায়।
"আ মাইটি হার্ট" হচ্ছে ২০০২ সালে ড্যানিয়েল পার্ল নামক একজন "ওয়াল স্ট্রিট জার্নাল" প্রতিবেদকের অপহরণ কাহিনী।
ওমর শেখের সমর্থকরা করাচিতে পার্লকে অপহরণ করে। ওমর শেখ অপহরণের দায়িত্ব স্বীকার করে, এবং পরবর্তীকালে তাকে গ্রেপ্তার ও বিচারের মুখোমুখি করা হয়। কারণ হিসেবে দেখানো হয় পার্লকে ২০০২ সালে অপহরণ করার ঘটনা। চলচ্চিত্রে উল্লেখযোগ্যতার সাথে যে বিষয়টি উপস্থাপন করা হয়, তা হচ্ছে পার্লকে উদ্ধার ও আসল অপরাধীদের বিচারের মুখোমুখি করতে যুক্তরাষ্ট্রের স্টেট ডিপার্টমেন্ট অফ জাস্টিস, ও ডিপ্লোমেটিক সিকিউরিটি সার্ভিসের তৎপরতা।
"আ মাইটি হার্ট"-এর বেশিরভাগ কাজ হয় ভারতে, এবং কিছু অংশের কাজ হয় ফ্রান্স ও পাকিস্তানে। কাজের সময়সূচি ছিলো ২০০৬-এর গ্রীষ্মকালের পুরোভাগ জুড়ে। প্রায় সকল দৃশ্য যেখানে পাকিস্তানকে উপস্থাপন করা হয়েছে, তা মূলত ধারণা করা হয়েছে ভারতের পুনেতে। পাকিস্তানে চলচ্চিত্র ধারণ করা হয় নি, কারণ অব্যাহত সন্ত্রাষী কর্মকাণ্ডের জন্য পাকিস্তান ছিলো কাজের জন্য হুমকিস্বরূপ।
খনিজ

ভূপৃষ্ঠে বা ভূগর্ভে শিলাস্তূপ থেকে প্রাপ্ত মুক্ত মৌল বা যৌগ যা থেকে ধাতু বা অধাতু পাওয়া যায় তাদেরকে খনিজ () বলে। মূলত, এগুলো অজৈব পদার্থ এবং সাধারণভাবে কেলাসরূপে বিদ্যমান থাকে। এই খনিজ বিভিন্ন অর্থে বিভিন্ন প্রকারের হয় মৌল ও যৌগ বিবেচনায় দুইপ্রকার আবার ভৌত অবস্থা বিবেচনায় তিন প্রকার। সাধারণ শিলা বা পাথরের সাথে খনিজের মূল পার্থক্য হলো এদের নির্দিষ্ট রাসায়নিক গঠন রয়েছে যা সাধারণ পাথরের নেই। পৃথিবীতে প্রাপ্ত খনিজের মধ্যে ৫৯১৪ টি (মার্চ, ২০২৩) দ্বারা অনুমোদিত। ভূত্বকের শতকরা নব্বই ভাগেরও বেশি সিলিকেট খনিজ দ্বারা তৈরী, যার মূল উপাদান সিলিকন ও অক্সিজেন। এই কারণেই ভূত্বকে অক্সিজেন ও সিলিকন সবচেয়ে বেশি পরিমাণে পাওয়া যায় (যথাক্রমে ৪৬% ও ২৭%)।
বিভিন্ন রাসায়নিক বৈশিষ্ট্য (যেমন, এসিডের সাথে বিক্রিয়া, তেজস্ক্রিয়তা ইত্যাদি) ও ভৌত বৈশিষ্ট্য (যেমন, রং, ঔজ্জল্য, দৃঢ়তা, আপেক্ষিক গুরুত্ব, স্বাদ, ঘ্রাণ, চুম্বকত্ব ইত্যাদি) এর মাধ্যমে খনিজ পদার্থগুলো একটি অপরটির থেকে পৃথক হয়। এদের রাসায়নিক গঠন ও কেলাসের কাঠামোগত পরিবর্তন হয় মূলত এদের ভূতাত্ত্বিক অবস্থানের কারণে। তাপমাত্রা ও চাপের পরিবর্তনও খনিজের বৈশিষ্ট্যগত পরিবর্তন আনে।
অ্যাসবেসটস

অ্যাসবেস্টস হল প্রাকৃতিকভাবে প্রাপ্ত ছয় সিলিকেট খনিজের একটি সেট যা তার সুবিধাজনক প্রাকৃতিক বৈশিষ্ট্যর কারণে বাণিজ্যিকভাবে ব্যবহৃত হয়। রেশম ও পশমের চারিত্রিক বৈশিষ্ঠের সঙ্গে এই খনিজের চারিত্রিক বৈশিষ্ঠের অনেক মিল দেখা যায়।
অ্যাসবেস্টস আঁশের দীর্ঘায়িত শ্বসন ফুসফুসের ক্যান্সার, মেসোথেলিয়মা, এবং এসবেসটোসিস এর মত গুরুতর অসুস্থতার সৃষ্টি করতে পারে। ইউরোপীয় ইউনিয়ন অ্যাসবেস্টসের সকল প্রকার নিষ্কাশন, উৎপাদন, প্রক্রিয়াকরণ ও ব্যবহার নিষিদ্ধ করেছে।
শব্দ শোষণ ক্ষমতা, গড় প্রসার্য শক্তি, অগ্নি, তাপ, তড়িৎ এবং রাসায়নিক ক্ষতি প্রতিরোধের ক্ষমতা এবং সাশ্রয়ী মূল্যের কারণে ১৯ শতাব্দীর শেষ দিকে অ্যাসবেস্টস নির্মাতা ও উৎপাদনকারীদের মধ্যে ক্রমবর্ধমানভাবে জনপ্রিয় হয়ে ওঠে। আগুন বা তাপ প্রতিরোধ ক্ষমতার কারণে এটি বৈদ্যুতিক এবং বিল্ডিং ইন্সুলেশন হিসাবে ব্যবহৃত হত।
চার হাজার বছরেরও আগে থেকেই খনি থেকে এসবেস্টস আহরণ করা হত তবে ১৯ শতকের পর থেকে বড় আকারে উত্তোলন শুরু হয়। কানাডার ক্যুবেক প্রদেশের অ্যাসবেস্টস শহরের জেফ্রি খনি বিশ্বের অন্যতম বৃহত্তম অ্যাসবেস্টস খনি ছিল।
আলেকজান্ডার (চলচ্চিত্র)

আলকজান্ডার () ২০০৪ সালে মুক্তিপ্রাপ্ত, মহামতি আলেকজান্ডারের জীবনের ওপর ভিত্তি করে তৈরি একটি চলচ্চিত্র। এটির পরিচালক ছিলেন অলিভার স্টোন, এবং আলেকজান্ডারের ভূমিকায় অভিনয় করেছেন কলিন ফেরাল। ১৯৭০-এর দশকে ঐতিহাসিক রবিন লেন ফক্সের লেখা ইতিহাসমূলক বই "আলেকজান্ডার দ্য গ্রেট" অনুসারে চলচ্চিত্রটির কাহিনী চিত্রিত। তিনি এই ছবিতে তার কৃতিত্বের দাবী ছেড়ে দেন শুধুমাত্র এইজন্য যে, তিনি ছবিটির মধ্যে গগেমেলার যুদ্ধের মহাকাব্যিক অশ্বারোহী আক্রমণের দৃশ্যে অংশ নিয়েছেন।
এই চলচ্চিত্রটি সমালোচকদের দৃষ্টিতে সফল হয় নি, এমন কী যুক্তরাষ্ট্রের বক্স অফিসে এটি ব্যবসায়িকভাবেও সফল হতে পারে নি। সেখানে এটির আয় ছিলো মাত্র ২৩৮ কোটি টাকা, যেখানে এটি নির্মাণেই ব্যয় হয়েছে ১,০৮৫ কোটি টাকা। কিন্তু আন্তর্জাতিকভাবে এটি তার ক্ষতি পুষিয়ে উঠতে সমর্থ হয়। আন্তর্জাতিকভাবে এটি ৯২৪ কোটি টাকা আয় করে।
আলেকজান্ডারের পূর্বের ডিভিডি সংস্করণ (পরিচালক সংস্কারণ ও হল সংস্করণ একত্রে) যুক্তরাষ্ট্রে ৩৫ লক্ষ কপি বিক্রি হয়।
দ্য ফিভার (২০০৪-এর চলচ্চিত্র)

দ্য ফিভার () হচ্ছে ২০০৪ সালে মুক্তিপ্রাপ্ত একটি টেলিভিশন চলচ্চিত্র। এটি মূলত একটি মনস্তাত্ত্বিক চলচ্চিত্র এবং এইচবিও টেলিভিশন চ্যানেলে এটি মুক্তি পায়। এটির পরিচালক ছিলেন কার্লো গ্যাব্রিয়েল নিরো এবং ওয়ালেস শনের ১৯৯০ সালে লিখিত নাটকের ওপর ভিত্তি করে চলচ্চিত্রটি নির্মিত।
চলচ্চিত্রটিতে শ্রেষ্ঠাংশে অভিনয় করেছেন ভেনেসা রেডগ্রেইভ এবং অতিথি উপস্থিতিতে ছিলেন অ্যাঞ্জেলিনা জোলি, জোয়েলি রিচার্ডসন, এবং অস্কার বিজয়ী তথ্যচিত্র পরিচালক মাইকেল মুর।
পূর্ব ইউরোপের আবহ ফুটিয়ে তুলতে চলচ্চিত্রটির কিছু অংশ যুক্তরাজ্যের উত্তর ওয়েলসের স্নোডোনিয়া অঞ্চলে চিত্রধারণের কাজ করা হয়।
স্কাই ক্যাপ্টেন অ্যান্ড দ্য ওয়ার্ল্ড অফ টুমরো

স্কাই ক্যপ্টেন এন্ড দ্য ওয়ার্ল্ড অফ টুমরো () হচ্ছে ২০০৪ সালে মুক্তিপ্রাপ্ত একটি মার্কিন রোমাঞ্চকর চলচ্চিত্র। এটি মূলত একটি বৈজ্ঞানিক কল্পকাহিনীমূলক চলচ্চিত্র, যার পরিচালনায় ছিলেন কেরি কনরান। এটির মাধ্যমেই কনরানের চলচ্চিত্র অভিষেক ঘটে।
ছবিটির ক্ষেত্রে সরাসরি অ্যাকশন দৃশ্যের জন্য প্রায় ১০০ জন ডিজিটাল আর্টিস্ট, মডেলার, অ্যানিমেটর এবং কম্পোজিটর মিলে মাল্টি লেয়ার সমৃদ্ধ দ্বিমাত্রিক (টু-ডি) ও ত্রিমাত্রিক (থ্রি-ডি) ব্যাকগ্রাউন্ড তৈরি করা হয়। পুরো ছবিটি হাতে আঁকা স্টোরিবোর্ডের সাহায্যে স্কেচ করা হয় ও পরবর্তীকালে কম্পিউটারে থ্রি-ডি অ্যানিমেটিক্স ব্যবহার করে তৈরি করা হয়। অভিনয়শিল্পীদের সাহায্যে ছবিটির চিত্রধারণের দশ মাস আগে কনরান, লস অ্যাঞ্জেলসের একটি স্টুডিওতে এটির চিত্রধারণ করেন এবং পরবর্তীতে অ্যানিমেটিক্স দ্বারা ছবিটি তৈরি করা হয়। এর ফলে শিল্পীদের ধারণা ছিলো ছবিটি দেখতে কেমন ও তাদের ঠিক কী করতে হবে।
"স্কাই ক্যাপ্টেন" উত্তর আমেরিকায় প্রায় ২৬৪ কোটি টাকা আয় করে, কিন্তু তা ছিলো বাজেট অনুসারে যা অনুমান করা হয়েছিলো তার নিচে। কারণ ছবিটির বাজেট ছিলো ৪৯০ কোটি টাকা। যদিও এটি বক্স অফিসে প্রথম হয় হয় এবং বিশ্বব্যাপী আরো ১৪০ কোটি টাকা ব্যবসা করতে সমর্থ হয়, এবং এর সবমিলিয়ে এটি ৪০৫ কোটি টাকা ব্যবসা করে।
ক্রাইসোটাইল

ক্রাইসোটাইলের রাসায়নিক উপাদানের মধ্য ৪৩.৬৩ ভাগ MgO, ৪৩.৩৬ ভাগ SiO2 এবং ১৩ ভাগ H2O। এর রাসানিয়ক সংকেত হলো Mg(SiO)(OH)। এর স্ফটিক একাক্ষী এবঙ ত্রিশিরাকার। ক্রাইসোটাইল এর রং সাদা, হালকা সবুজ অথবা হলুদ। এটি রেশম দীপ্ত পদার্থ। এর কঠিনতা ২.০-২.৫। 
ভূগর্ভস্থ উত্তপ্ত তরল পদার্থের সংস্পর্শে ম্যাগনেশিয়া-সমৃদ্ধ অতি ক্ষারীয় আগ্নেয় শিলা পরিবর্তিত হয়ে ক্রাইসোটাইল সৃষ্ট করে।
আগুন নিরোধক পোশাক, সিনেমার পর্দা, বিভিন্ন প্রকার ছাঁকনি এবং রবারের দ্রব্যাদি তৈরি করতে ক্রাইসোটাইল ব্যাপকভাবে ব্যবহৃত হয়।
শার্ক টেল

শার্ক টেল () হচ্ছে ২০০৪ সালে মুক্তিপ্রাপ্ত কম্পিউটারের মাধ্যমে তৈরি একটি অ্যানিমেশন চলচ্চিত্র। ছবির গল্পে দেখা যায় অস্কার নামের একটি কমবয়সী মাছ (কণ্ঠদান: উইল স্মিথ) দাবি করে যে সে একটি দুষ্কৃতিকারী হাঙরের ছেলেকে মেরে ফেলেছে যেন সে দুষ্কৃতিকারীদের নেতার অনুগ্রহ লাভ ও নিজের সম্প্রদায়কে উপরে ওঠাতে পারে। এই ছবিতে আরো যারা কণ্ঠদান করেছেন তাদের মধ্যে আছেন জ্যাক ব্ল্যাক (লেনি), রেনে জেলওয়েগার (অ্যাঙ্গি), অ্যাঞ্জেলিনা জোলি (লোলা), মার্টিন স্কোরসেজি (স্কাইজ), এবং রবার্ট ডি নিরো (ডন লিনো)। ছবিটির মূল শিরোনাম ছিলো "শার্ক স্লেয়ার", কিন্তু প্রযোজক মনে করেছিলেন এই নাম দিলে তা তাদের কাঙ্ক্ষিত দর্শকদের (শিশু ও পরিবার) ধরতে ব্যর্থ হবে। তাই পরবর্তীকালে নাম পরিবর্তন করে "শার্ক টেল" রাখা হয়। ১ অক্টোবর, ২০০৪-এ এটি প্রেক্ষাগৃহে মুক্তি পায়। চলচ্চিত্রটি সমালোচকদের দৃষ্টিতে সফল হয় নি, বিশেষ করে সমালোচকনন্দিত "ফাইন্ডিং নিমো"-এর সাথে তুলনা করলে, যার কাহিনী ছিলো অনেকটাই "শার্ক টেল"-এর মতো। তবে ছবিটি ব্যবসায়িকভাবে সফল হয়, এবং বিশ্বব্যাপী ৩৬.৭২ কোটি মার্কিন ডলার ব্যবসা করে। এটির একটা ব্যাঙ্গাত্মক নাম আছে–"আ ব্রনক্স টেল"।
রাম নারায়ণ

রাম নারায়ণ (; জন্ম ২৫ ডিসেম্বর ১৯২৭) একজন ভারতীয় সঙ্গীতজ্ঞ। সচরাচর তাকেঁ "'পণ্ডিত রাম নারায়ণ" হিসেবে অভিহিত করা হয়। ভারতীয় উচ্চাঙ্গ সঙ্গীতে সারেঙ্গি ব্যবহারে জনপ্রিয় করার ক্ষেত্রে বিশেষ অবদান রয়েছে। তিনিই প্রথম আন্তর্জাতিক ভাবে প্রখ্যাত সারেঙ্গি বাদক।
টেকিং লাইভস (চলচ্চিত্র)

টেকিং লাইভস () হচ্ছে ২০০৪ সালে মুক্তিপ্রাপ্ত একটি মনস্তাত্ত্বিক থ্রিলার চলচ্চিত্র। এতে শ্রেষ্ঠাংশে অভিনয় করেছেন অ্যাঞ্জেলিনা জোলি ও ইথান হক। এই ছবিটির বিপণন ট্যাগ লাইন ছিলো "He would kill to be you"।
ছবিটির সঙ্গীত পরিচালনায় ছিলেন ফিলিপ গ্লাস, এবং মূল টাইটেল সঙ্গীতটি সৃষ্টি করেছিলেন অস্ট্রীয় সুরকার ওয়াল্টার ভেরজোয়া। ইন্টেলের জিঙ্গেল, এবং এডেলভিস ব্যান্ডে তার কাজের জন্য তিনি সবচেয়ে বেশি পরিচিত।
"একই নামের" একটি উপন্যাস থেকে এই চলচ্চিত্রটির কাহিনী নেওয়া হয়েছে। উপন্যাসটি লিখেছেন ঔপন্যাসিক মাইকেল পাই। কিন্তু চলচ্চিত্ররূপটি অনেকে মিলে লেখা। প্রচ্ছদ পৃষ্ঠাসহ মূল খসড়াটি করেছেন জন বোকেনক্যাম্প, আর প্রাথমিক সংশোধন করেন নিকোলাস কাজান, এরপর সেটিকে আবার পুর্ননিরীক্ষণ করেন হিলারি সিট্‌জ, এবং সবশেষে ২৮ ফেব্রুয়ারি, ২০০৩-এ সেটিকে শেষবারের মতো সংশোধন করে চূড়ান্ত চলচ্চিত্ররূপ তৈরি করেন ডেভিড আয়ার। ডব্লিউজিএ স্ক্রিনরাইটটিং ক্রেডিট সিস্টেম এর চলচ্চিত্ররূপ লেখার কৃতিত্ব দেয় শুধু ব্রোকনক্যাম্পকেই।
বিয়ন্ড বর্ডারস

বিয়ন্ড বর্ডারস () হচ্ছে ২০০৩ সালে মুক্তিপ্রাপ্ত একটি মার্কিন চলচ্চিত্র। সাহায্যকর্মীদের নিয়ে তৈরি এই চলচ্চিত্রটি পরিচালনা করেছেন মার্টিন ক্যাম্পবেল, এবং এতে শ্রেষ্ঠাংশে অভিনয় করেছেন অ্যাঞ্জেলিনা জোলি ও ক্লাইভ ওয়েন।
যদিও ছবিটিতে বাস্তব জীবনে জোলির মানবহিতৈষী কর্মকাণ্ডের ওপর আগ্রহ ফুটে উঠেছে, কিন্তু তারপরেও চলচ্চিত্রটি সমালোচকদের দৃষ্টি ও ব্যবসায়িক উভয়ভাবেই সফলতা অর্জনে ব্যর্থ হয়।
এই চলচ্চিত্রটি মুক্তির সাথে সাথে জোলি তার ডায়রি পুস্তিকা "নোটস ফ্রম মাই ট্রাভেলস" প্রকাশ করেন, যেখানে জাতিসংঘ শরণার্থী বিষয়ক সংস্থা ইউএনএইচসিআর-এর (UNHCR) শুভেচ্ছাদূত হিসেবে তার কাজের অভিজ্ঞাগুলো বিধৃত হয়েছে। আর সেগুলো ছিলো চলচ্চিত্রটিতে তার অভিনীত চরিত্রের মতোই।
"বিয়ন্ড বর্ডারস" দুইটি পুরস্কারের জন্য মনোনীত হয়ঃ
লারা ক্রফ্‌ট টুম্ব রেইডার: দ্য ক্রেডেল অফ লাইফ

লারা ক্রফ্‌ট টুম্ব রেইডার: দ্য ক্রেডেল অফ লাইফ () হচ্ছে ২০০৩ সালে মুক্তিপ্রাপ্ত, জ্যান ডি বন্ট পরিচালিত একটি অ্যকশন চলচ্চিত্র। এটির শ্রেষ্ঠাংশে অভিনয় করেছেন অ্যাঞ্জেলিনা জোলি লারা ক্রফট চরিত্রে। এটি ২০০১ সালে নির্মিত "" চলচ্চিত্রের দ্বিতীয় পর্ব।
এ পর্বে লারা ক্রফ্‌টকে গোয়েন্দা সংস্থা এমআইসিক্স প্যান্ডোরার বাক্স খুঁজে বের করার দায়িত্ব দেয়। প্যান্ডোরার বাক্স হচ্ছে একটি গ্রিক পুরাণে উল্লেখিত একটি বাক্স যেটাতে মৃত্যুঘাতী প্লেগের জীবাণু সংরক্ষিত আছে। এবং কোনো কারণে তা খুললে পৃথিবীব্যপী এই মারণঘাতি প্লেগ ছড়িয়ে পড়বে। এদিকে নোবেল পুরস্কার বিজয়ী বিজ্ঞানী ও পরবর্তীকালে বায়োসন্ত্রাসী জোনাথন রাইসও সেই প্যান্ডোরার বাক্স খুঁজে বের করার জন্য অভিযান শুরু করে, এবং অভিযানের এক পর্যায়ে সে ক্রফ্‌টের পিছু নেয়। এই বাক্সটির চাবি, যা কিনা একটি বল, এবং চলচ্চিত্রে এটি ক্রেডেল অফ লাইফ নামে পরিচিত গ্রিক বীর আলেকজান্ডার সমুদ্রের গভীরে একটি মন্দিরে লুকিয়ে রেখেছিলেন। লারা ও তার দল সেটি উদ্ধার করে। কিন্তু পরবর্তীতে বিভিন্ন ঘটনায় সেটি লার হাতছাড়া হয়ে যায় ও রাইস সেটা দখলে নেয়, ও ইলকট্রনিক ইমেজ কম্পাইল করে চাবি স্বরূপ কাঙ্ক্ষিত শব্দটি ক্রেডেল অফ লাইফ থেকে উদ্ধারের সময় লারার বাধায় তা শেষ করতে পারে না, এবং পরবর্তীতে লারাই শব্দটি বের করে। এদিকে এসবের আগে ক্রেডেল অফ লাইফটি উদ্ধারের সময় লারার সাথে শত্রুতা তৈরি হয়, বলটি প্রথম বারের মতো ছিনিয়ে নেওয়া চাই শেং-এর সাথে। চাই শেং-এর আস্তানা চীনের এক প্রত্বন্ত অঞ্চলে। আর সেখান থেকে ক্রেডেল অফ লাইফ উদ্ধারের জন্য ও পুরো অভিযানে লারাকে সাহায্য করার জন্য সে সঙ্গে নেয় তার পূর্বের সহযোগী, এবং সে সময় অপরাধের জন্য জেলে থাকা রয়াল মেরিনে সৈনিক টেরি শেরিড্যানকে। টেরি শেরিড্যান সে সময় কাজাকিস্তানের একটি জেলখানায় বন্দী ছিলো। পরবর্তীতে টেরির সাহায্যে লারা ক্রেডেল অফ লাইফ নাম্নী অর্ব বা বলটি নিজের করায়ত্ব করে।
পরবর্তীতে অর্ব থেকে উদ্ধারকৃত ম্যাপ অনুসারে জোলি প্যান্ডোরার বাক্স উদ্ধারের জন্য আফ্রিকার উদ্দেশ্যে যাত্রা করে, এবং জোলির দুই সহযোগী হিলারি ও ব্রাইসকে জিম্মি করে লারার সাথে সাথে রাইস ও তার সহযোগীরাও কাঙ্ক্ষিত স্থানে পৌঁছে যায়, কিন্তু শেষ পর্যন্ত নানা প্রতিকূলতা পার করে কাঙ্ক্ষিত প্যান্ডোরার বক্স দেখতে পায় মাত্র দুজন—লারা ও রাইস, এবং শেষ পর্যন্ত জয় হয় লারারই। সে প্যান্ডোরার বাক্স নিরাপদে উদ্ধার করে এবং মানবজাতির নিরাপত্তার স্বার্থে সে সেটিকে সেখানেই ধ্বংস করে ফেলে, যদিও বাক্সটি খুলে দেখার ইচ্ছা চরম কৌতূহলী লারার হয়েছিলো, এমনকী সে একটু খুলেওছিলো, কিন্তু শেষ পর্যন্ত সে তার কৌতূহল দমন করে ও বাক্সটিকে ধ্বংস করে। টেরি শেরিড্যান বাক্সটিকে নিজের কাছে রাখতে চেয়েছিলো, কিন্তু কোনোভাবেই টেরিকে নিরস্ত করতে না পেরে লারা টেরিকে শেষ পর্যন্ত হত্যা করতে বাধ্য হয়। এখানে উল্লেখ্য টেরি নিজেই আত্মহত্যা করতে যাচ্ছিলো, এবং টেরিকে সে সুযোগ না দিয়ে লারাই টেরিকে হত্যা করে।
লাইফ অর সামথিং লাইক ইট

লাইফ অর সামথিং লাইক ইট () হচ্ছে ২০০২ সালে মুক্তিপ্রাপ্ত একটি মার্কিন রোমান্টিক চলচ্চিত্র। এটি পরিচালনা করেছেন স্টিফেন হেরেক। এই চলচ্চিত্রে দেখানো হয়েছে টেলিভিশন প্রতিবেদক লেনি কার্নিগানের (অ্যাঞ্জেলিনা জোলি) জীবনের অর্থ খোঁজার প্রয়াসকে। ছবিটি সঙ্গীত পরিচালনা করেছেন ডেভিড নিউম্যান।
লেনি কার্নিগান (অ্যাঞ্জেলিনা জোলি) নামক সিয়াটল টেলিভিশন স্টেশনের একজন প্রতিবেদক জ্যাক (টনি শ্যালহব) নামক একজন স্বঘোষিত নবীর সাক্ষাৎকার নেন, এটা পরীক্ষা করে দেখতে যে, তিনি সত্যিই আগাম ফুটবল স্কোর বলতে পারেন। যদিও জ্যাক ফুটবল স্কোর বলতে পারে না, কিন্তু সে বলে যে লেনি আগামী সাত দিনের মধ্যে মারা যাবে। কিন্তু তাঁর সামনের দুটো ভবিষ্যৎ বাণী মিলে যাওয়া লেনি আতঙ্কিত হয়ে পড়ে এবং সে জ্যাককে জোর করে যেনো সে তাঁর জীবন ফিরিয়ে দেয়।
অক্ষ

অক্ষ হলো গোলাকার কোনো বস্তুর কেন্দ্রভেদী সরলরেখা। যেমন পৃথিবী বা লাটিম যখন ঘুরে তখন তাদের কেন্দ্রভেদী যে রেখাকে কেন্দ্র করে ক্রিয়াটি (ঘূর্নণ) সম্পন্ন করে সে রেখাটিই অক্ষ।
গণিত ও পদার্থ বিজ্ঞানে, ডিগ্রী বা পূর্ণ ঘুর্ণনকে সাধারণ একক হিসেবে ব্যবহার করার চেয়ে রেডিয়ানকে সাধারণ একক হিসেবে গণ্য করা হয়। এককসমূহকে নিম্নোক্তভাবে রূপান্তর করা হয়:
কৌণিক সরণ হল কৌণিক অবস্থানের পরিবর্তন।
ক্ষণিক কৌণিক বেগকে নিম্নোক্তভাবে প্রকাশ করা হয়:
ক্ষণিক ত্বরণ α(t) কে নিম্নোক্তভাবে প্রকাশ করা হয়:
গন ইন সিক্সটি সেকেন্ডস (২০০০-এর চলচ্চিত্র)

গন ইন সিক্সটি সেকেন্ডস () হচ্ছে ২০০০ সালে মুক্তি প্রাপ্ত একটি কানাডীয় অ্যাকশন চলচ্চিত্র। এতে শ্রেষ্ঠাংশে অভিনয় করেছেন নিকোলাস কেইজ, জিওভান্নি রিবিসি, ক্রিস্টোফার একস্লেসটন, রবার্ট ডুভাল, উইল প্যাটন, এবং অ্যাঞ্জেলিনা জোলি। এটির পরিচালনায় ছিলেন ডোমিনিক সেনা, চিত্রনাট্য লিখেছেন স্কট রোজেনবার্গ। চলচ্চিত্রটি প্রযোজনা করেছেন প্রতিথজশা প্রযোজক জেরি ব্রুখাইমার, যার আরো পরিচালিত ছবির মধ্যে আছে "দ্য রক", "আরমাগেডন", "কিং আর্থার", ১৯৭৪-এর একই নামের পুর্ননির্মিত চলচ্চিত্র "গন ইন সিক্সটি সেকেন্ডস" (১৯৭৪)।
চলচ্চিত্রটির চিত্র ধারণের কাজ হয় কানাডার হ্যামিল্টন, ওন্টারিওতে, এবং যুক্তরাষ্ট্রের ক্যালিফোর্নিয়ার লস অ্যাঞ্জেলসের লং বিচে।
প্লেইং বাই হার্ট

প্লেইং বাই হার্ট () হচ্ছে ১৯৯৮ সালে নির্মিত একটি হাস্যরসাত্মক নাট্য চলচ্চিত্র। এটি পরিচালনা করেন উইলার্ড ক্যারল। ছবিটিতে বিভিন্ন চরিত্রের কাহিনী বিধৃত হয়েছে, যদিও তাঁদের মধ্যে কোনো যোগাযোগ থাকে না। ছবিটি ৪৯তম বার্লিন আন্তর্জাতিক চলচ্চিত্র উৎসবে প্রতিযোগিতা বিভাগে প্রদর্শিত হয়।
এই চলচ্চিত্রে বিভিন্ন রকম জুটির জীবন ফুটে উঠেছে। এর মধ্যে আছে বয়স্ক দম্পতির (শন কনারি ও জেনা রোল্যান্ডস) নিজেদের পরস্পরের কাছে পুনর্প্রতিজ্ঞা; সমাজবিরোধী নারী (জিলিয়ান অ্যান্ডারসন) ও অদ্ভুত ব্যক্তির (জন স্টুয়ার্ট) মধ্যে গড়ে ওঠা প্রেম; এইডস-এ আক্রান্ত হয়ে মৃত্যুপথযাত্রী এক ছেলে (জায় মোর) ও তাঁর মা (এলেন বার্সটিন), যে কি না তাঁর ছেলেকে বাঁচাতে উন্মুখ; দুইজন ক্লাবার (রায়ান ফিলিপ ও অ্যাঞ্জেলিনা জোলি), একটি নাইট ক্লাবে যাদের পরস্পরের সাথে দেখা হয়; প্রেমরত জুটি (অ্যান্থনি এডওয়ার্ডস ও (ম্যাডেলিন স্টো]]; এবং একজন নিঃসঙ্গ ব্যক্তি (ডেনিস কুয়েইড) যে কিনা তাঁর জীবনের কষ্টের কথা শোনায় বারে দেখা হওয়া এক নারীকে (প্যাট্রিসিয়া ক্লার্কসন), কিন্তু তাঁর কাহিনী শুনে তাঁর মনে হয় আরেকজন রহস্যময় নারীর সাথে সম্ভবত এ ঘটনার কোনো সংযোগ আছে। এভাবেই গল্প আগাতে থাকে, এবং আস্তে আস্তে চরিত্রগুলোর পরস্পরের সাথে সম্পর্ক তৈরি হয়।
প্লেইং গড (চলচ্চিত্র)

প্লেইং গড () ১৯৯৭ সালে মুক্তিপ্রাপ্ত, অ্যান্ডি উইলসন পরিচালিত একটি অপরাধ থ্রিলার চলচ্চিত্র। এটিতে শ্রেষ্ঠাংশে অভিনয় করেছেন ডেভিড ডুকোভ্‌নি, টিমোথি হাটন, এবং অ্যাঞ্জেলিনা জোলি। "দি এক্স-ফাইল্‌স টিভি ধারাবাহিকে অনবদ্য ও ব্যবসাসফল অভিনয়ের পর এটাই ঠিলো ডেভিড ডুকোভ্‌নির কোনো চলচ্চিত্রে শ্রেষ্ঠাংশে অভিনয়।
ডেভিড ডুকোভ্‌নি এই ছবিতে ইউজিন স্ট্যান্ডস নামের একজন শল্যচিকিৎসক হিসেবে অভিনয় করেছেন। অ্যাম্ফিটামিন ও ওপিয়েট গোত্রীয় মাদকদ্রব্যের অপব্যবহারের কারণে তার ডাক্তারি লাইসেন্স বাতিল হয়ে যায়। হাটনের চরিত্রটি ছিলো রেইমন্ড ব্লসম নামের একজন অপরাধ নেতার। হাটনের সাথে ডুকোভ্‌নির পরিচয় হয় একটি বারে, সেখানে হঠাৎ ফুসফুস অকার্যকর হয়ে পড়া একজন রোগীকে বাঁচাতে ডুকোভ্‌নি, হাটনকে সাহায্য করেন। পরবর্তীতে ব্লসম ডুকোভ্‌নিকে তার ব্যক্তিগত চিকিৎসক হিসেবে নিয়োগ দেয়, যখন কোনো কারণে হাটনের হাসপাতালে যাওয়া সম্ভব হতো না, ডুকোভনি তখন তাকে সাহায্য করতো। এছাড়া হাটনের প্রেমিকা ক্লেয়ারের (অ্যাঞ্জেলিনা জোলি) সাথে ডুকোভ্‌নির একটি সম্পর্ক গড়ে উঠতে থাকে, যা চলচ্চিত্রের শেষে এসে পূর্ণতা পায়। আনুগত্য নিয়ে ক্লেয়ারের, ব্লসমের সাথে সংঘর্ষ তৈরি হয়।
চলচ্চিত্রটির কাজ ১৯৯৫ সালের মধ্যে শেষ হয় কিন্তু প্রাথমিকভাবে না-বাচক সাড়া পাওয়ায় এটি ১৯৯৭-এর আগে মুক্তি পায়নি। ট্রেইলারে ডুকোভ্‌নি ও জোলির মধ্যে বেশ খানিকটা সময় জুড়ে যৌনদৃশ্যের অবতারণা করা হয়। পরে জোলি জানান, তারা চলচ্চিত্রটির জন্য মোট দুইটি যৌনদৃশ্যে অভিনয় করেছিলেন, কিন্তু চূড়ান্ত সংস্করণের সময় দুইটিই বাদ দিয়ে দেওয়া হয়।
দ্য বোন কালেক্টর

দ্য বোন কালেক্টর () ১৯৯৯ সালে মুক্তিপ্রাপ্ত একটি মার্কিন রহস্য-থ্রিলার চলচ্চিত্র, যাতে শ্রেষ্ঠাংশে অভিনয় করেছেন অস্কারজয়ী দুজন অভিনয় শিল্পী ডেনজেল ওয়াশিংটন ও অ্যাঞ্জেলিনা জোলি।
জেফরি ডিয়াভের-এর অপরাধ উপন্যাসের ওপর ভিত্তি করে এই চলচ্চিত্রটি নির্মিত। এখানে মূল চরিত্র গোয়ন্দা লিঙ্কন রাইম। এটি ছিলো লিঙ্কন রাইম ধারাবাহিকের প্রথম বই।
রটেন রটেন টম্যাটোসের ৮২ জন নিরীক্ষণকারীর মতামত অনুসারে "দ্য বোন কালেক্টর" গড়পড়তা মানের একটা ছবি এবং এটির রেটিং ছিলো ২৮%, এবং গড় স্কোর ছিলো দশে ৪.২। তুলনামূলকভাবে মেটাক্রিটিক ছবিটিকে তাদের ৩৩ জন নিরীক্ষণকারীরর ভিত্তিতে ১০০ তে ৪৫ নম্বর দেয়।
সূরা জ্বিন

সূরা আল জ্বিন‌ () মুসলমানদের ধর্মীয় গ্রন্থ কুরআনের ৭২ তম সূরা; এর আয়াত অর্থাৎ বাক্য সংখ্যা ২৮ এবং রূকু তথা অনুচ্ছেদ সংখ্যা ২। সূরা আল জ্বিন মক্কায় অবতীর্ণ হয়েছে। এই সূরায় জ্বিন সম্প্রদায়ের কথা বলা হয়েছে।
জিন অর্থ অদৃশ্য জাতি।
রাসুল এর কাছে জিনেরা এসে কুরআন শ্রবন করত। এই সুসংবাদ মমিনদের কাছে পৌছানোর জন্য যে এই সুরাতে জিনদের আলোচনা হয়েছে বিধায় সুরাটির নাম করন করা হয়েছে জিন।
কুরআন মক্কা
ইবনে আব্বাস বর্ণনা করেন, এই ঘটনায় নবী মুহাম্মাদ জিনদেরকে ইচ্ছাকৃতভাবে কোরআন শোনাননি এবং তিনি তাদের দর্শনও করেননি। এই ঘটনা তখনকার, যখন শয়তানদেরকে আকাশের খবর শোনা থেকে উল্কাপিণ্ডের মাধ্যমে প্রতিহত করা হয়েছিল। এ সময়ে জিন জাতি পরস্পরে পরামর্শ করল যে, আকাশে খবরাদি শোনার ব্যাপারে বাধাদানের এই ব্যাপারটি কোন আকস্মিক ঘটনা মনে হয় না। পৃথিবীতে অব্যশই কোন নতুন ব্যাপার সংঘটিত হয়েছে। অতঃপর তারা স্থির করল যে, পৃথিবীর পূর্ব-পশ্চিমে ও আনাচে-কানাচে জিনদের প্রতিনিধিদল প্রেরণ করতে হবে যারা খোঁজাখুঁজি করে এই নতুন ব্যাপারটি কী তা জেনে আসবে। হেজাযে প্রেরিত তাদের প্রতিনিধিদল যখন 'নাখাল' নামক স্থানে উপস্থিত হল, তখন মুহাম্মদ সাহাবীগণকে সাথে নিয়ে ফজরের নামায পড়ছিলেন। জিনদের এই প্রতিনিধিদল নামাযে কোরআন পাঠ শুনে পরস্পর শপথ করে বলতে লাগলঃ "এই কালামই আমাদের ও আকাশের খবরাদির মধ্যে অন্তরায় হয়েছে।" তারা সেখান থেকে প্রত্যাবর্তন করে স্বজাতির কাছে ঘটনা বিবৃত করল এবং বললঃ "আমরা বিস্ময়কর কোরআন শ্রবণ করেছি। আল্লাহ এসব আয়াতে সমস্ত ঘটনা সম্পর্কে রসূলকে অবহিত করেছেন।"
লাভ ইজ অল দেয়ার ইজ

লাভ ইজ অল দেয়ার ইজ () ১৯৯৬ সালে মুক্তিপ্রাপ্ত, জোসেফ বোলোঙ্গা ও রেনে টেইলর পরিচালিত একটি রোমান্টিক কমেডি চলচ্চিত্র। পরিচালকদ্বয় নিজেরাই ছিলেন এই চলচ্চিত্রের অভিনয়শিল্পী।
"লাভ ইজ অল দেয়ার ইজ" হচ্ছে উইলিয়াম শেক্সপিয়রের "রোমিও এন্ড জুলিয়েট" গল্পের আধুনিক একটি সংস্করণস্বরূপ। এটির কাহিনী ১৯৯০-এর দশকের নিউ ইয়র্কের ব্রনক্সের। লেইনি কাজান ও জোসেফ বোলোঙ্গা দুজনেই সিলিয়ান, এবং ছোটখাটো ব্যবসা চালান। পরবর্তীতে তারা মালাসিসি (পল সোরভিনো ও বারবারা ক্যারারা) ও ফ্লোরেন্স থেকে আসা নতুন অভিবাসী, যারা ইতালীয় রেস্টুরেন্ট দিয়েছিলো, তাদের সাথে বিরোধে জড়িয়ে পড়েন।
নিউ ইয়র্কের নিউ রশেলের গ্রিন ট্রি কান্ট্রি ক্লাবে চলচ্চিত্রটির দৃশ্যধারণের কাজ হয়। এছাড়া অনেক দৃশ্য ধারণের কাজ নিউ ইয়র্কের ব্রনক্সের সিটি আইল্যান্ডেও হয়।
লুকিন’ টু গেট আউট

লুকিন' টু গেট আউট (ইংরেজি: "Lookin’ to Get Out") হচ্ছে হল অ্যাশবি পরিচালিত, অ্যাল শোয়ার্টজ ও জন ভইট লিখিত, এবং ১৯৮২ সালে মুক্তিপ্রাপ্ত একটি মার্কিন কমেডি বা হাস্য-রসাত্মক চলচ্চিত্র। এতে যারা যারা অভিনয় করেছেন তার মধ্যে আছেন জন ভইট, তার কন্যা অ্যাঞ্জেলিনা জোলি, অ্যান মার্গারেট, এবং বার্ট ইয়াং। এ ছবিতে অভিনয়ের সময় জোলির বয়স ছিলো সাত বছর। তার চরিত্রটি ছিরো ভইটের চরিত্রের কন্যার, এবং মূলত ছবির শেষ দিকেই তাকে বেশি দেখা যায়।
ছবিটি স্টুডিওর মাধ্যমে সম্পাদনা (রিকাট) হওয়ার আগেই পরিচালক অ্যাশবি এটি নিজের মতো করে সম্পাদনা করেন। কয়েকবছর পরে, ইউনিভার্সিটি অফ সাউদার্ন ক্যালিফোর্নিয়ায় বক্তৃতা দেবার সময়, জন ভইট আবিষ্কার করেন যে, শিক্ষার্থীদের যে ছবিটির যে প্রিন্টটি দেখানো হচ্ছে যা হল সংস্করণ নয়, বরং অ্যাশবির তৈরি আসল সংস্করণটি-ই, যা হারিয়ে গেছে বলে ধারণা করা হয়েছিলো। এটি প্রযোজক ও পরিবেশক প্রতিষ্ঠান ওয়ার্নার হোম ভিডিওর নজরে আসে, এবং এই পরিচালক সংস্করণটি মুক্তি পায় ৩০ জুন, ২০০৯।
সাইবর্গ ২

সাইবর্গ টু (ইংরেজি: "Cyborg 2"), যা কিছু দেশে গ্লাস শ্যাডো নামেও মুক্তি পেয়েছে, ১৯৯৩ সালে নির্মিত একটি বিজ্ঞান কল্পকাহিনীমূলক চলচ্চিত্র। এটি পরিচলানা করেছেন মাইকেল শ্রোইডার। এটি একটি ধারাবাহিক চলচ্চিত্র। এই ধরাবাহিকে প্রথম চলচ্চিত্রটি ছিলো ১৯৮৯ সালে নির্মিত "সাইবর্গ"। এটি অ্যাঞ্জেলিনা জোলির শ্রেষ্ঠাংশে অভিনীত প্রথম চলচ্চিত্র হিসেবে বেশি উল্লেখযোগ্য। যদিও এর আগে জোলি "লুকিন' টু গেট আউট" চলচ্চিত্রে অভিনয় করেছিলেন, কিন্তু সেটা ছিলো শিশু অভিনেত্রী হিসেবে, এবং নাম ভূমিকায়ও নয়। সাইবর্গ চলচ্চিত্র ধারাবাহিকে তৃতীয় চলচ্চিত্রটি ছিলো ১৯৯৪ সালে নির্মিত ""।
২০৭৪ সালে পৃথিবীর সাইবারনেটিক্স বাজার নিয়ন্ত্রণ করতো দুইটি সংস্থা; একটি যুক্তরাষ্ট্রের পিনহুইল ইলেকট্রনিক্স, ও অপরটি জাপানের কোবায়াশি রোবোটিক্স। দুটোর মধ্যেই সাইবর্গদের প্রবেশাধিকার ছিলো। সৈন্য থেকে পতিতা সবকিছুই তারা ব্যবহার করতো। ক্যাসেলা রিজ (অ্যাঞ্জেলিনা জোলি) সাইবর্গের তৈরি একটি রোবোট যাকে প্রোগ্রাম করা হয়েছে ‘গ্লাস শ্যাডো’ প্রোগ্রামে। এর ফলে তার ভেতরে মানুষের মতো ইন্দ্রিয় অনুভূতির (যেমন: ভয়, ভালোবাসা, ব্যাথা, ঘৃণা) সৃষ্টি হয়েছে। যদিও সাইবর্গের শরীরে প্রবাহিত বিস্ফোরক, যা নিয়ন্ত্রণ করা হচ্ছে প্রোটোটাইপ সাইবর্গ মার্সি দ্বারা, যে কিনা যেকোনো টেলিভিশন স্ক্রিনের মাধ্যমে ক্যাসেলা রিজের সাথে যোগাযোগ করতে পারে। রিজকে প্রোগ্রাম করা হয়েছে একটি নির্দিষ্ট স্থানে গিয়ে নিজেকে ধ্বংস করে দেওয়ার জন্য। একসময় রিজ এবং যুদ্ধ প্রশিক্ষক কলটন রিক্‌স পালিয়ে যায়, যেনো রিজ ব্যবসায়িক সাইবর্গদের কাছ থেকে তার আত্মধ্বংস হওয়ার নিয়তি এড়াতে পারে।
রেডিও টাইমস-এর অ্যালান জোনস ছবিটিকে ৫-এর মধ্যে ৩ তারকা রেটিং দিয়েছেন এবং এটিকে "ব্লেড রানার-অনুপ্রাণিত হিংসাত্মক কল্পনা" বলে অভিহিত করেছেন। ২০১৪ সালে এন্টারটেইনমেন্ট উইকলি সাইবোর্গ ২ কে জোলির সবচেয়ে খারাপ ছবি হিসেবে নির্বাচন করেছিল।
অ্যাঞ্জেলিনা জোলি বলেছেন যে ছবিটি দেখার পর তিনি "বাড়িতে গিয়ে অসুস্থ হয়ে পড়েন"।
সোসাল মেডিসিন

সমাজে ব্যাধি ও চিকিৎসা আন্তসম্পর্ক নিয়ে গবেষণা, অনুধাবন, এবং এর থেকে উদ্ভূত চিকিৎসা প্রণালীকে একত্রে সোসাল মেডিসিন হিসেবে অভিহিত করা হয়। ভিন্ন ভিন্ন সমাজ ও বিবিধ সামাজিক অবস্থার দ্বারা পৃথকভাবে গৃহীত হওয়ার কারণে ‌"সোসাল মেডিসিন" কথাটি নানা অর্থ পরিগ্রহণ করে। তবে কিছু সাধারণ নীতি এই পরিভাষাটির সঙ্গে ওতপ্রতো হয়ে রয়েছে--
১৯৫০ সালে মার্কিন যুক্তরাষ্ট্রে প্রথম হাসপাতাল কেন্দ্রিক(মন্টেফিওরে মেডিক্যাল সেন্টারে) সোসাল মেডিসিন ডিপার্টমেন্ট গড়ে ওঠে।
পারমাণবিক ডুবোজাহাজ

পারমাণবিক ডুবোজাহাজ বা পরমাণুশক্তিচালিত ডুবোজাহাজ হল পারমাণবিক চুল্লীতে উৎপাদিত শক্তি দিয়ে পরিচালিত ডুবোজাহাজ। প্রথাগত যেসব ডুবোজাহাজ ডিজেল-তড়িৎ ইঞ্জিনে চালিত হয়, তাদের তুলনায় পারমাণবিক ডুবোজাহাজের অনেক সুবিধা রয়েছে। যেমন, পারমাণবিক ডুবোজাহাজ চালাতে বায়ুর দরকার নেই। ফলে ঘন ঘন সমুদ্র পৃষ্ঠে ফিরে আসতে হয় না। পারমাণবিক চুল্লীতে উৎপাদিত বিপুল পরিমাণ শক্তি দিয়ে এসব ডুবোজাহাজ দীর্ঘ সময় দ্রুত গতিতে চলাচল করতে পারে। এছাড়া এসব ডুবোজাহাজে ঘন ঘন জ্বালানী সরবরাহেরও দরকার নেই। কাজেই কর্মীদের খাদ্য সরবরাহ ছাড়া আর কোনো কারণে এসব ডুবোজাহাজকে নিয়মিতভাবে বন্দরে ভিড়তে বা সমুদ্র পৃষ্ঠে ফিরে আসতে হয় না। বর্তমানে প্রচলিত পারমাণবিক ডুবোজাহাজগুলো জ্বালানী পুনঃসরবরাহ না করেও তাদের ২৫ বছরের জীবদ্দশা কাটিয়ে দিতে পারে। তবে পরমাণুশক্তিচালিত ডুবোজাহাজের উচ্চমূল্যের কারণে অল্প কয়েকটি দেশের নৌবাহিনীতেই এমন ডুবোজাহাজ রয়েছে।
টেনেসি উইলিয়ামস

টেনেসি উইলিয়ামস (ইংরেজি: Tennessee Williams) (২৬ মার্চ, ১৯১১ – ২৫ ফেব্রুয়ারি, ১৯৮৩), যিনি থমাস লেনিয়ের উইলিয়ামস, নামেও পরিচিত একজন মার্কিন নাট্যকার। নাটক রচনায় তার অনবদ্য অবদানের জন্য তিনি নাট্যক্ষেত্রে উঁচু শ্রেণীর অনেক পুরস্কারই নিজের করায়ত্ব করেছেন। ১৯৩৯ সালে তিনি নিউ অরলিন্সে বসবাসের স্থান পরিবর্তন করেন, এবং তখন থেকেই তিনি তার বাবার জন্মস্থল টেনেসি প্রদেশের নামানুসারে নিজের নামে ‘টেনেসি’ শব্দটি যোগ করেন।
"আ স্ট্রিটকার নেইমড ডিজায়ার" নাটকের জন্য তিনি ১৯৪৮ সালে, ও "ক্যাট অন আ হট টিন রুফ" নাটকের জন্য ১৯৫৫ সালে, মোট দুইবার তিনি পুলিৎজার পুরস্কার লাভ করেন। এছাড়া "দ্য গ্লাস মেনাগেরি" (১৯৪৫) এবং "দ্য নাইট অফ দি ইগুয়ানা" (১৯৬১)-এর জন্য তিনি নিউ ইয়র্ক ড্রামা ক্রিটিকস' সার্কল পুরস্কার লাভ করেন। ১৯৫২ সালে লেখা, তার নাটক "দ্য রোজ ট্যাটু" সেরা নাটক হিসেবে টনি পুরস্কার লাভ করে। ১৯৮০ সালে তৎকালীন মার্কিন রাষ্ট্রপতি জিমি কার্টার উইলিয়ামসকে যুক্তরাষ্ট্রের সর্বোচ্চ বেসামরিক পুরস্কার প্রেসিডেন্শিয়াল গোল্ড মেডাল অফ ফ্রিডম প্রদান করে।
ইয়ান্ত্রা উল্কি

ইয়ান্ত্রা উল্কি ( <nowiki>"sak yan"</nowiki>) বা স্যাক ইয়ান্ত হচ্ছে কম্বোডিয়া ও থাইল্যান্ডসহ দক্ষিণ পূর্ব এশিয়ার দেশগুলোতে প্রচলিত বিলুপ্তপ্রায় একপ্রকার উল্কির অনুশীলন।
সাধারণত বৌদ্ধ সন্ন্যাসীরা ব্রাহ্‌মিন প্রেরিত পুরুষরা এধরনের উল্কি ব্যবহার করেন। ইয়ান্ত্রা উল্কির জন্য বর্তমানে পৃথিবীর সবচেয়ে বিখ্যাত মন্দিরটি হচ্ছে থাইল্যান্ডের নাকোন প্যাথম প্রদেশের ওয়াট ব্যাং ফ্রা। বিভিন্ন দলিলে দেখা যায়, অ্যাঙ্গর সময় থেকে এই উল্কির চল হয়ে আসছে। গুরুরা ধ্যানের মাধ্যমে এই উল্কির নকশাগুলো লাভ করেন বলে প্রচলিত আছে।
এই উল্কিতে নকশা করতে পালি ও খ্‌মের লিপি ব্যবহৃত হয়।
স্বতঃসিদ্ধ

প্রথাগত যুক্তি অনুসারে, স্বীকার্য বা স্বতঃসিদ্ধ এমন এক ধরনের উক্তি বা সাক্ষ্য যা এখনো প্রমাণ হয়নি বা ব্যাখ্যা করা হয়নি, কিন্তু সত্য বলে ধরে নেওয়া হয় বা স্বীকার করে নেওয়া হয়। ধরে নেওয়া হয়, এ ধরনের উক্তি বা সাক্ষ্য নিজেই নিজের প্রমাণ এবং কোন প্রয়োজনীয় সিদ্ধান্তে উপনীত হতে অবশ্যই এদের সত্য বলে ধরে নিতে হয়। সে কারণেই এই ধরনের উক্তি বা সাক্ষ্যকে সর্বজন অনুমোদিত ধরেই অন্যান্য সত্য প্রতিষ্ঠার কাজে, শুরু থেকেই, এদের ব্যবহার করা হয়।
গাণিতিকভাবে, স্বীকার্য বা স্বতঃসিদ্ধকে দুটি খুবই সম্পর্কযুক্ত অথচ স্বতন্ত্র ধারণা হিসেবে ব্যবহার করা হয়। এর প্রথমটি "“যুক্তিগত স্বতঃসিদ্ধ”" এবং অপরটি "“অযুক্তিগত স্বতঃসিদ্ধ”"। উভয় ক্ষেত্রেই স্বীকার্য এমন এক ধরনের গাণিতিক উক্তি বা সাক্ষ্য, যা থেকে অন্য সকল গাণিতিক উক্তি বা সাক্ষ্য লাভ করা যায় বা প্রমাণ করা যায়। কোন সিদ্ধান্তে উপনীত হওয়ার মূলনীতি সম্প্রসারণ কিংবা কোন গাণিতিক প্রমাণের মাধ্যমেও এ ধরনের স্বীকার্য বা স্বতঃসিদ্ধ লাভ করা যায় না বা পাওয়া যায় না। যেহেতু যে কোনো গাণিতিক প্রমাণ শুরুর ক্ষেত্রে এই স্বীকার্য বা স্বতঃসিদ্ধগুলো থেকেই শুরু করতে হয় অর্থাৎ এই স্বীকার্য বা স্বতঃসিদ্ধ গুলোর আগে এমন কোন কিছুই থাকে না যা থেকে এদের প্রমাণ করা যায়। 
“যুক্তিগত স্বতঃসিদ্ধ” গুলোকে ‍সার্বজনীন ভাবেই সত্য বলে ধরা হয়, যেখানে “অযুক্তিগত স্বতঃসিদ্ধ”গুলি সাধারণত কোন তত্ত্বের জ্ঞান ব্যাখ্যাকারী গুণ বা ধর্ম। সাধারণত “অযুক্তিগত স্বতঃসিদ্ধ”গুলি নিজেই নিজের প্রমাণ নয়, তবে একধরনের আনুষ্ঠানিক যুক্তিযুক্ত মতামত ব্যবহার করে এগুলি থেকে গাণিতিক তত্ত্ব প্রস্তুত করা হয়ে থাকে। কোন পদ্ধতিকে স্বতঃসিদ্ধ করতে অবশ্যই এটা দেখাতে হয় যে, ঐ পদ্ধতিটি একটি খুবই সহজ এবং বোধগম্য কোন সাক্ষ্য বা উক্তি (স্বতঃসিদ্ধ বা স্বীকার্য) থেকে বর্ণনা করা যায় বা পাওয়া যায়। কোন গাণিতিক জ্ঞানকে স্বতঃসিদ্ধ করার অনেক পদ্ধতি রয়েছে। এটা আসলে গবেষকের ‌উপর নির্ভর করে।
ভূমি সংস্কার

ভূমি সংস্কার হচ্ছে ভূমি মালিকানা ব্যবস্থার সংস্কার বা পরিবর্তন। পুঁজিবাদী ও সমাজতান্ত্রিক উভয় সমাজ ব্যবস্থাতেই ভূমি সংস্কার হয়ে থাকে। এক উৎপাদন পদ্ধতি থেকে আরেক উৎপাদন পদ্ধতিতে উত্তরণের অপরিহার্য পথ হচ্ছে পুরনো ভূমি মালিকানা ব্যবস্থার আমূল পরিবর্তন। জাতিসংঘ খাদ্য ও কৃষি সংস্থার মতে ভূমি সংস্কার দারিদ্র দূর করে এবং খাদ্য নিরাপত্তা বৃদ্ধি করে। 
সামন্ত ব্যবস্থা ভেঙে পুঁজিবাদী বিকাশ কিংবা শিল্প বিপ্লবের বিভিন্ন পর্বে একের পর এক ভূমি সংস্কারের ঘটনা ঘটেছে। এর রূপ সব জায়গাতে একরকম নয়। একই গতিতে বা একই মাত্রায় বা একই ধরনে সব জায়গায় ভূমি ব্যবস্থার পরিবর্তন ঘটেনি। ইউরোপ, জার্মানি, ইংল্যান্ড বা যুক্তরাষ্ট্র—একেক স্থানে একেক রকম ভূমি সংস্কার হয়েছে। পুঁজিবাদের পরবর্তী পর্বে তাইওয়ান বা দক্ষিণ কোরিয়ায় ভূমি সংস্কারের ধরন ও এসবের রাজনৈতিক শক্তি বিন্যাসের চরিত্র আবার অন্যদের থেকে আলাদা। এই পার্থক্য তৈরি হয় সামন্ত ব্যবস্থার ধরন, তার প্রতিরোধ ক্ষমতা, উদীয়মান শক্তি ও প্রতিষ্ঠানের আপেক্ষিক ক্ষমতা ইত্যাদি এবং একই সঙ্গে আন্তর্জাতিক ক্ষমতা সমীকরণের ওপর। এসবের মধ্যে পার্থক্যের কারণে কোথাও পরিবর্তন দীর্ঘ হয়েছে, কোথাও সংঘাত হয়েছে অনেক তীব্র।
পুঁজিবাদী ভূমি সংস্কারের মূল লক্ষ্য হচ্ছে ভূমিকে পুঁজির ক্রিয়ার অধীনস্থ করা, কৃষির বাণিজ্যিকীকরণ করা, শিল্পায়নের সম্পূরক হিসেবে কৃষির বিকাশ ঘটানো। আরেকভাবে বলা যায়, মূলধন সংবর্ধনের তাগিদে ভূমির সর্বোচ্চ উৎপাদনশীলতা নিশ্চিত করা, যে উৎপাদনশীলতার লক্ষ্য থাকে বাজার ও মূলধন সংবর্ধন এবং তার প্রয়োজন ভূমিতে পুঁজি বিনিয়োগের সকল বাধা অপসারণ। এই হিসেবে অনুপস্থিত ভূমি মালিকানা দূর করা পুঁজিবাদী ভূমি সংস্কারের প্রধান লক্ষ্য হিসেবে দাঁড়ায়। পুঁজিবাদী বিকাশের প্রক্রিয়ায় পুঁজির যে কেন্দ্রীভবন এবং আন্তর্জাতিকীকরণ ঘটে সেখানে বহুজাতিক একচেটিয়া পুঁজির উদ্ভব ঘটে। পুঁজিবাদী কেন্দ্র দেশগুলোতে তো বটেই, প্রান্তস্থ দেশগুলোর জমিও তার দখলের অন্যতম লক্ষ্য। উপনিবেশে তার দখল হয়েছে সরাসরি শারীরিকভাবে, আর বর্তমানে উন্নয়ন কর্মসূচি ও পুঁজি বিনিয়োগ প্রক্রিয়াতেই সম্পন্ন হয় এই দখলপর্ব। উন্নয়ন দর্শনের আধিপত্য এবং ‘স্বাধীন রাষ্ট্র’ কাঠামোর সমর্থন নিয়েই তা অগ্রসর হয়। বর্তমান বিশ্বে কৃষিকেন্দ্রিক বহুজাতিক কোম্পানিগুলোর সাম্প্রতিক তৎপরতা এরই স্বাক্ষর বহন করে।
ভূমির উৎপাদন শক্তির বিকাশ এবং শিল্পায়ন সম্পর্কিত ভাবে কৃষির বিন্যাস সমাজতান্ত্রিক ভূমি সংস্কারের মূল লক্ষ্য। কিন্তু যে জায়গায় পুঁজিবাদের সঙ্গে তার পার্থক্য তৈরি হয় সেটি হলো ভূমিকে ব্যক্তি মালিকানার শৃঙ্খল থেকে মুক্ত করে তাকে সাধারণ সম্পত্তি হিসেবে রূপান্তরের পথে অগ্রসর হওয়া। সেজন্য সোভিয়েত ইউনিয়ন, চীনসহ যেসব দেশ সমাজতান্ত্রিক বিপ্লবের প্রতিশ্রুতি উপস্থিত করেছিল সেসব দেশে যৌথকরণ, রাষ্ট্রীয়করণ এবং সাধারণ সম্পত্তিকরণ তিন ধরনের চেষ্টা দেখা গেছে। ভূমি ও তার উৎপাদিকা শক্তিকে নতুন একটি উৎপাদন সম্পর্কের অধীনে আনার চেষ্টা করা হয়। যেখানে মানুষ ও প্রকৃতির এক নতুন সম্পর্কের উদ্ভব ঘটে। প্রকৃতি মানুষের লোভ, দখল ও মুনাফার দাপট থেকে মুক্ত হয়। এর মধ্য দিয়ে মানুষও মুক্ত হয় তার সৃজনশীলতা ও অধস্তনতার সংঘাতের কারণ ব্যক্তি মালিকানার শৃঙ্খল থেকে। কিন্তু মানব ইতিহাস কখনও একরৈখিকভাবে অগ্রসর হয় না। এসব ব্যবস্থা টিকে থাকার মতো পরিপক্বতা এখনো মানবসমাজে তৈরি হয়নি।